Bukan sahaja penonton tapi nampaknya Song Ji-hyo sendiri teruja dengan transformasi dramatiknya dalam drama TVing terbaru, “The Witch’s Diner”.
Drama fantasi gelap ini mengisahkan restoran ahli sihir yang menjual makanan dan meminta nyawa pelanggan sebagai gantian. Song Ji-hyo membawa Jo Hee-ra, ahli sihir dan pemilik restoran itu manakala Nam Ji-hyun dan Chae Jong-hyeop pula ialah manusia yang menjadi pembantu di restoran tersebut.

Menurut Song Ji-hyo, dia berasa dekat dengan novel tersebut selepas membaca plotnya. Malah dia berasa ingin tahu mengenai versi dramanya memandangkan novel asal menerima perhatian daripada orang ramai.

Ia sangatlah menarik sehingga saya membaca kesemuanya dengan sekejap sahaja.
Tambahnya lagi,
Ahli sihir Hee-ra merupakan satu watak yang tidak pernah dicuba saya sebelum ini, tapi dia mempunyai tarikan yang berkuasa. Saya berasa gementar dan teruja apabila memulakan penggambaran pertama. Seperti ahli sihir, Hee-ra mempunya penampilan yang asyik dan menakutkan. Kuku jarinya panjang dan rambutnya juga unik, awak tak akan tahu apa yang bermain di fikirannya. Tapi ada sesuatu mengenainya yang buat semua tertarik kepadanya pada pandang pertama.

Pelakon wanita itu juga berkongsi cara dia menyediakan diri untuk watak itu,
Saya cuba keluar daripada idea tipikal yang bermain di minda semua apabila mendengar perkataan ‘ahli sihir’. Saya banyak berbincang dengan staf produksi dan pasukan tata rias. Saya gunakan aksesori kecil dan terperinci seperti kuku panjang, rambut merah dan stail cacahan fabrik yang unik bagi melahirkan imej ahli sihir itu. Tapi dia juga seorang yang membuat makanan jiwam jadi saya mahu dia nampak lebih moden dan realistik. Saya juga cuba memakai lens mata berwarna buat pertama kalinya.
Memang lain betul penampilan Song Ji-hyo di dalam drama ini, jadi anda kena saksikan “The Witch’s Diner” di TVing bermula 16 Julai ini.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

“Pertama Kali Saya Pakai Lens Berwarna” – Song Jihyo Teruja Jadi Ahli Sihir Dalam ‘The Witch’s Diner’


Wah ada filem baru yang best menanti anda tak lama lagi!
“2037” membawa kisah Yoon-young, seorang gadis 19 tahun yang terlibat dalam satu pembunuhan dan telah disumbat ke penjara. Ianya bakal dilakonkan oleh Hong Ye-ji iaitu pelakon baru daripada program survival “Producer 48”.

Bukan sahaja kisah mengenai Yoon-young, penghuni Bilik 12 yang merupakan penjaga terbaik buat gadis itu bakal membuatkan penonton tersentuh. Ianya akan dilakonkan oleh Kim Mi-hwa, Hwang Seok-jung, Shin Eun-jung, Jun So-min, Yoom Mi-kyung dan Kim Ji-young.

Baru sahaja meriliskan poster, filem “2037” akan menemui penonton pada awal Jun ini.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERCine21

Kisah Banduan Wanita, Filem ‘2037’ Lakonan Jun Somin Tayang Jun Ini


Rindu rasanya nak tengok Kim Ha-neul berlakon! Ubati rindu anda kini dengan menonton drama terbaru yang diterajuinya iaitu “18 Again” yang baru sahaja memulakan tayangan di JTBC.
Sinopsis ringkas
Membawa kisah seorang suami yang di ambang penceraian namun secara tiba-tiba kembali dalam tubuhnya ketika berusia 18 tahun. Kerana kembali ke wajah lamanya, si suami iaitu Hong Dae-young (Yoon Sang-hyun) mengubah nama kepada Go Woo-young (Lee Do-hyun) begi meneruskan hidupnya. Manakala si isteri (Jung Da-jung) memulakan kehidupannya sedikit lewat sebagai pembaca berita selepas membesarkan anak kembar mereka yang sudah pun berusia 18 tahun.

Babak kelakar diselang seli dengan babak sedih
Memang kelakar apabila melihat Hong Dae-young yang kembali semula ke badannya ketika berusia 18 tahun dan terpaksa menggunakan identiti lain. Lagi best, lelaki itu kini menjadi rakan sekelas dengan anak kembarnya iaitu Hong Shi-woo (Ryeo Woon) dan Hong Shi-a (Roh Jeong-ee). Macam-macam telatah menggelikan hati apabila melihat dia cuba menyesuaikan diri kembali dengan dirinya sewaktu muda dan terpaksa menjadi sahabat anak-anaknya. Susah nak kawal naluri ayahnya itu!

Pun begitu, “18 Again” juga turut menyelitkan realiti sebenar mengenai pasangan berkahwin yang terus mengalami masalah rumah tangga meskipun sudah lama hidup bersama. Bahkan mempunyai anak sebenarnya bukanlah solusi utama kepada perpecahan dan rasa cinta yang mula pudar.

Terima respons positif penonton
Baru dua episod ditayangkan tetapi drama ini dah berjaya menarik perhatian penonton dengan babaknya yang kelakar dan juga menyentuh perasaan. Tambahan pula, Lee Do-hyun berterusan membuktikan dirinya sebagai pelakon baru yang berbakat apabila berjaya melakonkan watak seseorang yang berusia 37 tahun namun terperangkap dalam badan yang usianya 18 tahun.

Rating drama ini juga kian meningkat pada saban tayangannya apabila rekod episod pertama iaitu 1.753% dipecahkan ketika episod kedua dengan catatan melebihi garisan 2% iaitu 2.417%.
Saksikan drama kehidupan yang kelakar ini pada setiap Isnin dan Selasa di JTBC!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Lelaki Kembali Berusia 18 Tahun & Sekelas Dengan Anak Sendiri, Episod Awal ’18 Again’ Catat Rating Baik


Siapa yang dah layan kesemua 6 episod drama “Black Knight”?

ARTIKEL BERKAITAN
"Boleh Ke Saya Kembali Berlakon.." - Kim Woobin Kongsi Perasaan Takut Menghidap Kanser Pada 2017

Bagi yang belum tahu, “Black Knight” yang diterajui Kim Woo-bin, mengisahkan tentang dunia distopia di mana manusia tidak mampu hidup tanpa alat bantuan oksigen.
Baru-baru ini, ada yang mendakwa bahawa siri tersebut mempunyai persamaan dengan permainan video “Death Stranding” yang dilancarkan pada 2019.

Selepas video trailer untuk “Black Knight” dilancarkan, beberapa pengguna dalam talian menuduh drama itu sebagai plagiarisme, kerana persamaan dengan permainan “Death Stranding”, terutamanya dengan watak utama yang menghantar pakej dan tetapan dystopian.

Selepas pelbagai spekulasi dibuat, pasukan produksi “Black Knight” tampil memberi respon mengenai dakwaan berkenaan. Mereka menekankan,
‘Black Knight’ ialah siri berdasarkan webtoon dengan nama yang sama oleh pengarah Lee Yoon-gyun, yang mula disiarkan pada 2016.
Sementara itu, “Black Knight” telah tersenarai dalam ranking Top 10 Netflix di 83 negara, termasuk Malaysia.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERMy Daily

Trending Di Netflix Kini, ‘Black Knight’ Hadapi Tuduhan Plagiarisme Tapi Betul Ke?


Seperti rutin dalan dunia K-Drama, pastinya akan ada drama curang dan pembalasan dendam yang memenuhi kaca televisyen sejak beberapa tahun ini.

ARTIKEL BERKAITAN
Wartawan Dituduh Membunuh, Kim Haneul Dilamar Terajui 'Let Me Grab You By The Collar'

Antara drama dengan tema yang sama baru ditayangkan ialah “Queen Of The Mask” di mana ia membawa kisah 3 orang sahabat yang menikam belakang seorang rakan yang lain apabila mereka terlibat dalam satu kes pembunuhan. 10 tahun kemudian, rakan yang dituduh itu kembali ke Korea bagi membongkarkan apa yang terjadi sebenarnya.
Dalam episod awal ini, penonton dibawa menelusuri kehidupan kesemua wanita iaitu Do Jae-yi (Kim Sun-ah), Go Yoo-na (Oh Yoon-ah), Joo Yoo-jung (Shin Eun-jung) dan Yoon Hae-mi (Yoo Sun) yang menjalani kehidupan sendiri kini namun masih menyimpan cita-cita untuk mendaki ke tahap lebih tinggi.

Untuk episod pertamanya, “Queen Of The Mask” meraih rating sebanyak 1.4% sebelum menaik ke 1.5% sahaja dalam tayangan seterusnya. Melihatkan angka ini, ramai yang menzahirkan rasa hairan memandangkan rating yang kurang memberangsangkan meskipun diterajui oleh ramai pelakon hebat termasuklah Kim Sun-ah, Oh Yoon-ah, Yoo Sun, Oh Ji-ho dan ramai lagi.

Mungkin juga kerana drama ini mengetengahkan plot pembalasan dendam dan perebutan lelaki, lantas ada penonton yang mungkin sudah muak dengannya. Yang pastinya, drama Channel A ini langsung tidak kekurangan persembahan lakonan yang hebat daripada teraju utama dan sampingan.
Apa kata korang?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTV Report

Meski Diterajui Pelakon Hebat, Episod Awal ‘Queen Of The Mask’ Raih Rating 1% Sahaja


Siapa yang dah tak sabar menantikan Hyunbin dan Son Ye-jin disatukan?
Menurut laporan media, tarikh majlis itu sudah pun diumumkan,

Son Ye-jin dan Hyunbin akan mengadakan majlis perkahwinan mereka pada 30 Mac ini.
Kedua mereka akan melangsungkan majlis berkenaan secara tertutup dan hanya dihadiri oleh keluarga, saudara dan kenalan rapat sahaja. Tiada sesi bergambar buat tetamu dan tiada temuramah bersama pengantin.

Respon agensinya mengenai berita ini,
Sukar untuk diberikan pengesahan.
Sebelum ini, majlis itu dikhabarkan akan berlangsung di Aston House di Sheraton Grand Walkerhill. Terletak di tengah hutan dengan keselamatan yang tinggi, ini merupakan lokasi terbaik buat pasangan yang mahu melangsungkan majlis secara tertutup.

Tak sabar nak tengok mereka disatukan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Kyunghyang

Hyunbin & Son Yejin Kahwin 30 Mac Ini


Akhirnya, penonton akan boleh lihat gandingan antara Kim Jae-wook dan Krystal dalam “Crazy Love” pada Mac ini!
Drama baru Isnin-Selasa KBS 2TV “Crazy Love”, adalah drama yang membawa kisah seorang lelaki yang berpura-pura hilang ingatan apabila diberitahu dia akan dibunuh dan seorang wanita yang berlakon menjadi tunangannya. Kim Jae-wook akan melakonkan watak Noh Go-jin, seorang pengajar matematik hebat dalam negara dan CEO kepada GO Study. Manakala Krystal pula akan memegang watak Lee Shin-ah, setiausaha lelaki itu yang sentiasa bergerak dibawah perhatian orang lain.

Pasukan produksi “Crazy Love” mendedahkan,
Drama itu akan mula bersiaran di KBS 2TV pada pukul 9:30 malam pada hari Isnin, 7 Mac. Selain itu, ia telah diputuskan untuk disiarkan serentak di luar negara melalui perkhidmatan penstriman bertaraf dunia Disney+.

Selain itu, poster pertama drama ini juga telah dikeluarkan dengan memaparkan Kek perkahwinan dengan figura pengantin lelaki dan pengantin perempuan berdiri. Darah merah mengalir keluar dari kek ini, yang nampaknya cukup manis. Berbeza dengan pengantin lelaki dengan tangan digenggam, pengantin perempuan dalam gaun pengantin putih tulen sambil memegang tukul yang mengerikan.
Jangan lupa saksikan “Crazy Love” pada 7 Mac ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROsen

Kisah Romantik Kim Jaewook & Krystal, ‘Crazy Love’ Bakal Tayang Di Disney+ Pada Mac Ini


Kepada peminat Jung Il-woo, anda kini pasti bersorak gembira kerana dapat menonton pelakon kesayangan anda menerusi drama terbaru JTBC iaitu “Sweet Munchies”.
Sinopsis ringkas
Park Jin-sung (Jung Il-woo) adalah seorang chef yang menyembuhkan orang menerusi makanan yang disediakannya. Restoran yang dimiliki olehnya dipanggil sebagai Bistro72 dan menyimpan satu rahsia besar atas permintaan pelanggan tetap yang juga merupakan seorang pengarah program di stesen televisyen iaitu Kim Ah-jin (Kang Ji-young).

Wanita itu sering mengunjungi Bistro72 kerana makanan dan minuman yang disediakan di situ merupakan satu-satunya kebahagiaan yang mampu dirasainya. Sebelum kontrak kerjanya tamat, dia menggunakan peluang terkahir ini untuk merealisasikan impiannya untuk memastikan restoran milik Jin-sung mengecap kejayaan.

Pelbagai dugaan bagi Jin-sung dan Ah-jin
Menyahut cabaran yang dilemparkan oleh Ah-jin, Jin-sung akhirnya bersetuju untuk menyertai rancangan memasak terbaru dihasilkan oleh wanita itu dalam usaha untuk menyelamatkan kedai makannya yang semakin tidak menguntungkan. Dalam pada itu, mereka menghadapi pelbagai masalah dalam menjayakan program tersebut.
Jadual penggambaran yang terpaksa ditangguhkan dek hal tak dijangka dan pihak atasan yang asyik meragui kebolehan Ah-jin nyata membuatkan dia lagi bersemangat untuk menjayakan program berunsurkan makanan itu.

Malahan Jin-sung juga menghadapi pelbagai kesukaran apabila dikenali sebagai chef yang menyukai jantina sendiri kerana mahu meraih publisiti untuk program baru itu. Walaupun mendapat respons yang baik pada episod awalnya, kedua mereka terus mengalami kesukaran yang lain.

Penonton persoal mutu lakonan Kang Ji-young
Kalau anda nak tahu, Kang Ji-young yang membawa watak Ah-jin ini sebenarnya merupakan ahli kumpulan KARA dan ini adalah kali pertama dia memgang watak utama dalam drama tempatan. Meskipun beberapa kali menjadi peranan utama di Jepun tetapi pengalaman tersebut ternyata tidak membantu mutu lakonannya dek kritikan penonton sejak awal tayangan “Sweet Munchies”.
Kang Ji-young, adakah ini yang terbaik awak boleh lakukan?

Dengarkan suara Ji-young yang nyaring, terus saya alih saluran lain. Tak ada pelakon 20-an lain ke?

Tapi saya rasa lakonan Kang Ji-young okay sahaja…

Rating yang diraih oleh “Sweet Munchies” juga tidaklah gah mana dengan catatan 1.53% sahaja pada episod pertamanya. Malahan angka itu turun sedikit kepada 1.09% ketika tayangan episod keduanya. Sedikit menghampakan!
Mungkin kena tunggu beberapa episod ditayangkan dahulu sebelum jatuhkan apa-apa hukuman.

SUMBEROSEN

Rating ‘Sweet Munchies’ Teruk, Penonton Salahkan Lakonan Kang Jiyoung Sampai Jung Ilwoo Kena Tempias


Yeri Red Velvet menyatakan cintanya untuk berlakon dalam temu bual baharu! Pada 30 November, majalah kecantikan dan gaya hidup ‘Beauty+’ berkongsi temu bual dan gambar bersama Yeri dengan konsep comel pesta percutian solo.
Untuk penggambaran pertamanya dalam tempoh hampir tiga bulan, Yeri menunjukkan keterujaan dan dedikasinya dengan menyediakan sendiri draf apa yang dia mahukan untuk konsep dan penggayaan itu. Tahun lalu, Yeri mengambil bahagian dalam projek lakonan “Mint Condition” dan “Blue Birthday”, yang mana dia mengulas,

Memandangkan ini kali pertama saya melakukan kerja seperti ini, saya mulakan selepas mempersiapkan diri untuk menerima kritikan, tetapi saya terkejut kerana sambutannya baik. Sebelum itu, saya agak tegas dengan diri sendiri tetapi sekarang saya ingin memberitahu diri saya bahawa saya bekerja keras.
Dia menambah,
Salah satu daya tarikan terbesar lakonan ialah anda boleh mencapai hasil yang anda inginkan jika anda hanya fokus pada masa ini. Walaupun sukar dari segi fizikal dan mental, saya tetap terus berusaha.
Ketika ditanya mengenai peranan yang ingin dicuba seterusnya, Yeri menjawab,

Dalam beberapa tahun, saya akan berada pada usia yang tidak sesuai dengan pakaian seragam sekolah, jadi saya ingin mencuba peranan seorang pelajar sekali lagi. Saya sangat suka genre thriller, jadi kalau ada peluang, saya nak terus mencuba. Memandangkan saya telah mencuba drama perjalanan masa, bagaimana pula dengan drama sejarah yang merentas generasi?
Walaupun dia adalah ‘maknae’ kumpulan RED VELVET yang cerah dan bertenaga, Yeri juga telah berkembang pesat selepas melakukan banyak refleksi diri yang mendalam. Dia menjelaskan,
Saya secara peribadi berasa seperti baru-baru ini banyak berubah. Dalam beberapa tahun sahaja, saya rasa saya telah berubah menjadi lebih baik. Malah daripada rakan-rakan saya, saya kadang-kadang mendengar bahawa saya menjadi lebih sihat dan bertenaga berbanding sebelum ini.
Yeri juga mendedahkan bahawa walaupun 24 tahun kelihatan sangat jauh sekarang, dia menantikan usia itu dengan berfikir,

Tidakkah ada perkara baik yang hanya berlaku apabila anda berumur 24?
Penemubual bertanya apakah jenis orang yang akan terus mempunyai pengaruh dalam hidupnya untuk bergerak ke hadapan dan Yeri menjawab,
Saya sentiasa mahu bersama orang yang membuat saya berasa gembira dan selesa hanya dengan melihat mereka. Saya percaya orang yang secara peribadi memancarkan keselesaan dan kemudahan adalah hebat.
Dia kemudian dengan lucu menambah,
Santa Claus.

Temu bual penuh dan penggambaran Yeri akan tersedia dalam edisi Disember Beauty+!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

Yeri RED VELVET Kongsi Pengalaman Pertama Kali Berlakon, Watak Lain Yang Ingin Dicuba & Banyak Lagi


Jessi memang merupakan antara selebriti Korea yang tak kisah menyuarakan segala pendapatnya tanpa tapisan.

ARTIKEL BERKAITAN
"Ramai Cakap Saya Jennie BLACKPINK Versi Tua" - Jessi

Dalam episod terbaru “The Sixth Sense 3”, Code Kunst dan Nucksal telah hadir sebagai tetamu untuk tayangan istimewa melibatkan mee. Di kedai ‘Nothing Restaurant’, terdapat menu seperti khinzir hitam, daging lembu dan mee.
Meskipun semua menunjukkan rasa ragu-ragu dengan kesahihan kedai itu, Jessi memberikan pemerhatian yang tetap,

Paru-paru saya berasa sakit sekarang. Seperti saya menghisap rokok.

Usik Yoo Jae-suk,

Mungkin kerana awak memang seorang perokok.
Marah Jessi,
Oppa, janganlah cakap dengan adik awak seperti itu. Saya dah berhenti merokok. Saya hanya menggunakan rokok elektrik.
Nucksal kemudiannya tergelak dek pengakuan ‘selamba’ Jessi.

Balas Yoo Jae-suk,
Ia adalah kehendak peribadi.
Lawak lah Jessi!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

“Saya Dah Berhenti Merokok Tapi..” – Jessi


Belum lagi tamat berkhidmat sebagai tentera, D.O (nama sebenar Do Kyung-soo) iaitu ahli kumpulan EXO dikhabarkan bakal berlakon dalam sebuah filem baru nanti.
Bakal memulakan penggambaran pada tahun 2021, “The Moon” ialah sebuah filem fiksyen sains mengenai dua lelaki yang terdesak – seorang dek terdampar di angkasa lepas kerana satu kemalangan manakala seorang lagi yang cuba sedaya upaya membantu membawanya kembali ke Bumi.

Pelakon veteran iaitu Seol Kyung-gu akan membawa watak sebagai lelaki yang pekerja di pusat pemerhati dan merupakan seseorang yang sunyi dan tanpa sengaja telah berhubung dengan seorang lelaki yang terdampar di angkasa lepas. Secara tak langsung, Do Kyung-soo akan membawa watak lelaki yang terperangkap di bulan itu.

Bahkan agensi naungan idola merangkap pelakon itu iaitu SM Entertainemnt turut mengesahkan berita tersebut,
Memang benar Do Kyung-soo akan muncul dalam filem ‘The Moon’ hasil arahan Kim Yong-hwa.
Lagi gempak kerana filem sci-fi ini akan diarahkan oleh pengarah Kim Yong-hwa yang juga merupakan pelopor disebalik filem fantasi hebat iaitu rangkaian “Along With The Gods”. Nampak gayanya, Do Kyung-soo akan bertemu kembali dengan pengarah tersebut dalam filem terbaru ini.

Belum tamat latihan ketenteraan lagi, Do Kyung-soo dah berjaya dapat tawaran filem baru. Memang hebat!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERHobbyen

Belum Tamat Latihan Tentera, Do Kyungsoo EXO Sah Bakal Terajui Filem Sci-Fi ‘The Moon’ Dengan Seol Kyunggu


Adakah korang tahu bahawa segelintir wajah ikonik yang kita lihat di skrin televisyen telah mencipta nama dalam bidang lain? Khususnya, sebilangan daripada mereka telah merentasi dunia sukan. Malah ada yang memenangi pertandingan sukan sebelum mereka mula meraih anugerah lakonan.

ARTIKEL BERKAITAN
Ini Antara 8 Bintang Korea Pernah Menggemparkan Dunia Hiburan Dek Terpalit Kes Jenayah

Bukan sahaja berbakat dalam bidang nyanyian dan lakonan, ini antara 7 pelakon Korea yang pernah menjadi atlet.
Leo (VIXX)

Idola K-Pop ini sangat terkenal dengan kemahiran bermain bola sepak. Leo pernah menjadi pemain bola sepak untuk pasukan junior kebangsaan Korea Selatan selama tiga tahun, 2004 sehingga 2007.
Park Bo-gum

Sejak usia muda lagi Park Bo-gum sudah dilatih untuk menyertai sukan renang. Dia merupakan ahli pasukan renang di sekolah menengah dan telah memenangi banyak anugerah termasuklah memecahkan rekod sekolah. Walau bagaimanapun, Park Bo-gum  terpaksa melepaskan gelaran sebagai atlet selepas menandatangani kontrak dengan agensi hiburan.
Song Joong-ki

Song Joong-ki pernah menjadi atlet luncur ais. Dari sekolah rendah hingga sekolah menengah, dia mewakili kampung halamannya Daejeon sebagai peluncur ais trek pendek selama enam tahun. Malangnya, dia tidak dapat meneruskan kerjaya itu kerana kecederaan serius pada lutut.
Bang Sung-hoon

Pelakon utama drama “Love ft. Marriage & Divorce” Sung Hoon  adalah juara renang di universitinya dan pakar dalam renang gaya rama-rama. Dia berenang selama 14 tahun tetapi terpaksa berhenti kerana kecederaan tulang belakang. Sung-hoon kemudiannya menyertai latihan ketenteraan tetapi kecederaan yang sama menyebabkan dia pulang lebih awal. Oleh kerana tidak mahu mensia-siakan bakat yang ada pada dirinya,  Sung Hoon sempat menjadi jurulatih sukan renang.
Lee Si-young

Lee Si-young mempunyai kebolehan untuk menarik perhatian dan membuatkan penonton mahukan lebih setiap kali melihatnya beraksi di kaca televisyen. Korang mungkin ingat dia sebagai Seo Yi-kyeong yang tidak kenal erti takut dari “Sweet Home” dan sama seperti wataknya, dia juga berpengalaman dalam sukan tinju.
Ahn Bo-hyun

Juga bekas peninju, Ahn Bo-hyun mencuba sukan itu di sekolah menengah sebelum akhirnya menjadi pro dan menjadi atlet negara. Malah pernah memenangi pingat emas di peringkat kebangsaan semasa mewakili Busan. Malangnya kerana kecederaan yang berulang dan rasa tidak puas hati oleh ibu bapa, dia mengalihkan sepenuh tumpuannya pada bidang lakonan sahaja.
Yoon Hyun-min

Yoon Hyun-min ialah bekas pemain besbol Korea Selatan yang menukar kerjaya menjadi seorang pelakon. Selepas menamatkan pengajian dari sekolah menengah Cheongwon, Yoon adalah pemain besbol untuk Hanwha Eagles pada tahun 2005 dan Doosan Bears pada tahun 2006.
Wah! Serba boleh ye.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERMetro Style

Siapa Sangka 7 Artis Ini Pernah Menjadi Atlet Sebelum Menceburi Industri Hiburan Korea


“Squid Game” terus mencipta kemenangan bersejarah!
Anugerah ‘Screen Actors Guild’ (SAG) ke-28 telah berlangsung pada 27 Februari waktu tempatan di Santa Monica, California. Lee Jung-jae dan Jung Ho-yeon masing-masing meraih kemenangan untuk Persembahan Cemerlang oleh Pelakon dalam Drama Siri bahagian lelaki dan wanita, menjadikan mereka pelakon Korea pertama yang memenangi anugerah ini dalam kategori drama bersiri di bawah “Squid Game”. Mereka juga merupakan pelakon pertama warga Asia yang berjaya berbuat demikian.

Jung Ho-yeon melahirkan rasa terkejut dan bersyukur atas kemenangannya dengan memberi ucapan,
Terlebih dahulu, terima kasih banyak-banyak. Saya telah melihat ramai pelakon melalui kaca TV, bermimpi untuk menjadi seorang pelakon suatu hari nanti semasa menonton anda semua. Terima kasih kerana membuat saya bermimpi dan membuka pintu untuk saya. Saya sayang awak krew ‘Squid Game’!
Lee Jung-jae turut memberi ucapan kemenangannya,

Ya ampun. Terima kasih banyak-banyak. Ini benar-benar besar. Saya ada menulis sesuatu, tetapi saya rasa saya tidak boleh membacanya. Terima kasih banyak, Anugerah SAG. Terima kasih kepada penonton global untuk semua cinta anda untuk ‘Squid Game’ dan terima kasih pasukan ‘Squid Game’!

Tambahan, “Squid Game” juga turut memenangi anugerah Persembahan Aksi Cemerlang oleh Ensemble Stunt dalam Siri Televisyen, dan memberikan mereka sejumlah tiga kemenangan daripada empat pencalonan mereka di bawah siri tersebut.

Tahniah buat semua pasukan yang terlibat untuk “Squid Game”!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsis

Cipta Sejarah Baru, ‘Squid Game’ Rangkul 3 Anugerah Di SAG Awards


Umum mengetahui bahawa genre K-Pop kini sedang ‘berleluasa’ di seluruh dunia sampaikan banyak negara lain yang cuba ‘mencilok’ konsep tersebut untuk menubuhkan kumpulan yang lebih sama dengan mereka di dalam negara sendiri. Kalau anda ingat, di Malaysia juga pernah ada percubaan ini pada suatu ketika dahulu di mana terdapat kumpulan lelaki yang dipanggil 24/7 namun impian tersebut disambut dingin.
Terbaru, satu kumpulan baru yang diberi nama DOLLA telah menggemparkan dunia seni Malaysia dengan bakat mereka. Dianggotai oleh 4 orang gadis rupawan iaitu Sabronzo, Tabby, Syasya dan Angel dan mereka juga telah mengeluarkan single terbaru ‘Make You Wanna’ bagi mengetengahkan bakat kepada peminat tempatan.

Kalau anda dengar liriknya, ia menceritakan tentang kekuatan dan keyakinan diri seorang wanita sambil diiringi dengan muzik yang seksi. Tak cukup dengan itu, video muzik single ini membawa sinematografi yang gelap namun menarik selain setiap daripada ahli DOLLA bergerak lincah dari mula sehingga ke hujung lagu.

Pun begitu, rata-rata peminat K-Pop di Malaysia mengatakan bahawa kumpulan itu terlampau cuba kelihatan seperti kumpulan Korea popular BLACKPINK. Termasuklah ahli kumpulan yang sama jumlahnya dengan kumpulan popular dengan lagu ‘DDU-DU DDU DU’

Disebabkan DOLLA menandatangani kontrak pada September lepas dengan Universal Music Malaysia, segelintir netizen mempersoalkan tempoh latihan mereka yang sangat sekejap. Tak seperti idola K-Pop yang memakan masa bertahun-bertahun untuk menyempurnakan bakat mereka sebelum memulakan kehidupan sebagai artis.
Ramai juga yang tunding jari dan mengatakan bahawa sesetengah koreografi ‘Make You Wanna’ ‘menciplak’ tarian yang ditonjolkan oleh Jennie, Rosé, Jisoo dan Lisa dalam lagu ‘Boombayah’.

Tonton sendiri video muzik ‘Make You Wanna’ dan nilailah sendiri sama ada DOLLA cuba tiru BLACKPINK.

Sumber: Twitter

“Sorang Acah Lisa, Sorang Acah Rosé”- DOLLA Baru Jejak Dunia Seni Tempatan, Dah Dituduh Tiru BLACKPINK


Pada siaran 3 September program MBC “The Manager”, Soo-young GIRLS’ GENERATION telah muncul untuk berkongsi kehidupan sehariannya.

ARTIKEL BERKAITAN
"Selamanya Bersama" - Patut 90 Minit, Girls' Generation Lanjut Perjumpaan Peminat Hampir 4 Jam

Dalam episod tersebut, Soo-young telah mendedahkan rumahnya buat kali pertama kepada penonton. Rumah idola dan pelakon itu dihias cantik dengan dinding berwarna putih dan pelbagai hiasan yang minimal. Dapur yang bersebelahan dengan ruang tamu juga tersusun kemas.
Selain itu, Soo-young juga turut bekongsi rutin hariannya di rumah bersama anjing peliharaannya, melakukan senaman serta meluangkan waktu bersama rakan-rakan.

Apa yang menarik perhatian, peti sejuk di rumah Soo-young dilihat penuh dengan gambarnya bersama ahli GIRLS’ GENERATION. Sweet sangat!

Jangan lupa tonton episod penuh Soo-young dalam “The Manager”!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Today

Cantik & Kemas, Sooyoung GIRLS’ GENERATION Dedah Rumah Buat Kali Pertama


Pastinya semua ingat mengenai pelakon Indonesia, Felicya Angelista yang dapat bercakap dengan Song Joong-ki menerusi satu video call baru- baru ini.

ARTIKEL BERKAITAN
Suami Layan Ragam Mengidam, Netizen Malaysia Cemburu Pelakon Indonesia 'Video Call' Song Joongki

Katanya kerana mengidam, suaminya Caesar Hito, sanggup bersusah-payah mengabulkan impian tersebut demi isteri tercinta.Terbaru, wanita itu telah mendedahkan teaser bagi memperkenalkan duta baru buat produk kecantikan miliknya. Siapa sangka orang itu ialah Song Joong-ki sebenarnya. Hal tersebut lantas membuatkan ramai yang teruja dengan pencapaian hebat Felicya kerana mampu mengambil pelakon Korea popular itu sebagai jurucakap produk tersebut.

View this post on Instagram

A post shared by Scarlett By Felicya Angelista (@scarlett_whitening)

Disebabkan oleh itu, ramai yang menebak perbualan mereka yang dimuat naik tempoh hari tanpa suara adalah kerana mereka ada mengungkap mengenai pelantikan tersebut. Bahkan mungkin berita yang tular itu adalah salah satu cara untuk mereka mempromosikan bisnes berkenaan.
Apa pun, memang dahsyat betul Felicya kerana mampu ‘grab’ Song Joong-ki sebagai duta. Mesti tak murah!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

Tular ‘Video Call’ Dek Mengidam, Song Joongki Diumum Duta Produk Kecantikan Pelakon Indonesia


Nampaknya ada berita gembira buat peminat Honey Lee!
Agensinya mengumumkan bahawa pelakon wanita itu sedang mengandung kini,

Satu nyawa berharga baru sudah sampai buat Honey Lee. Dia masih lagi di peringkat di mana dia perlu berehat dengan stabil, jadi kami berasa risau untuk berkongsi maklumat terperinci. Kami meminta anda memahaminya.

Pada bulan lalu, Honey Lee telah berkahein dengan teman lelaki bukan selebriti di sebuah perkahwinan kecil di Seoul.

Tahniah buat Honey Lee dan suami!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSeoul Kyungje

Sebulan Berkahwin, Agensi Umum Honey Lee Sedang Hamil Anak Pertama


Buah hati ramai iaitu Lee Seung-gi akhirnya bakal menamatkan zaman bujangnya tak lama lagi.

ARTIKEL BERKAITAN
Lee Seunggi Bakal Berkahwin Dengan Lee Rayoon & Bukan Lee Dain?

Meskipun sibuk dengan persiapan perkahwinan, lelaki itu sempat menghadiri sidang media untuk program terbaru ‘PEAK TIME’ baru-baru ini.
Ditanya wartawan mengenai perkahwinan itu, ulasnya,

Terima kasih kerana mengucapkan tahniah. Terima kasih kerana perhatian menyejukkan hati, saya gembira kini.

Komen Lee Seung-gi tentang perancangan masa hadapannya,

Saya bakal melunaskan tanggungjawab sebagai ketua keluarga. Sebagai selebriti, saya sedang dalam persiapan untuk menyambung program hiburan, drama, filem dan aktiviti muzik. Saya akan muncul satu persatu secara perlahan.
Untung Lee Da-in dapat suami bertanggungjawab!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERStar News

“Sebagai Ketua Keluarga..” – Bakal Kahwini Lee Dain, Lee Seunggi Minta Sokongan Ramai


Barisan pelakon bagi drama tvN akan datang “Return” telah pun disahkan!
“Return” yang ditulis oleh duo ‘Hong Sisters’ ialah drama percintaan fantasi yang berlangsung di negara Daeho fiksyen, sebuah negara yang tidak wujud dalam sejarah atau di peta. Cerita ini mengikuti watak utama yang nasibnya menjadi berpintal kerana sihir yang menukar jiwa orang. Ianya akan dibintangi oleh Lee Jae-wook, Jung So-min, Min-hyun NU’EST, Shin Seung-ho, Yoo Joon-sang, Oh Na-ra dan Jo Jae-yoon.

Lee Jae-wook akan memegang watak utama sebagai tuan muda Jang Wook yang moden, tetapi menyusahkan keluarga Jang dalam negara Daeho. Dia adalah watak yang mempunyai latar belakang tragis, dengan seluruh negara bercakap tentang rahsia kelahirannya yang mengejutkan. Jang Wook meluahkan rasa tidak puas hatinya terhadap dunia dengan kemarahan, tetapi dia kembali ke jalan yang sepatutnya dalam kehidupan selepas entah bagaimana bertemu dengan pembunuh upahan yang tiada tandingannya Mu Deok-yi. Jung So-min akan memegang watak Mu Deok-yi, seorang pembunuh upahan yang terperangkap dalam badan paling lemah di dunia.
Min-hyun pula akan memainkan watak putera genius Seo Youl daripada keluarga Seo. Dia mempunyai segala-galanya dari kemahiran sastera dan seni mempertahankan diri kepada keperibadian dan penampilan yang mulia, tetapi dia tidak mempunyai keinginan atau rasa realiti. Shin Seung-ho akan berlakon sebagai putera mahkota Go Won, yang picik dan nakal dari negara Daeho. Go Won menyasarkan untuk menjadi raja yang pemurah dan lembut.

Selain itu, Yoo Joon-sang akan berperanan sebagai Park Jin, ketua Song Rim yang merupakan syarikat terbesar di negara Daeho. Oh Na-ra akan memegang watak Kim Do-joo, seorang yang murah hati dan pembantu rumah keluarga Jang yang mempunyai pengaruh besar dalam rumah tangga. Akhirnya, Jo Jae-yoon akan memainkan watak Jin Mu, naib ketua pejabat kerajaan Cheonbugwan yang naik ke jawatan kerajaan sambil menyembunyikan cita-cita jahatnya.

“Return” telah dijadualkan untuk tayangan pada tahun ini. Nantikan!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMBN

Kisah Cinta Fantasi Negara Fiksyen, Lee Jaewook, Jung Somin & Minhyun Sah Bintangi ‘Return’


Umum mengetahui bahawa Lee Kwang-soo mempunyai hubungan rapat dengan ramai orang termasuklah senior seperti Yoo Jae-suk dan junior, Kim Woo-bin.

ARTIKEL BERKAITAN
"Hanya Saya, Yoo Jaesuk & Lee Kwangsoo Kelakar" - Haha Kongsi Momen Sukar Rakam 'Running Man'

Dalam episod terbaru “You Quiz On The Block”, Kim Woo-bin sempat menghubungi Lee Kwang-soo bagi berkongsi cerita. Meskipun sedikit mamai, namun lelaki itu tetap menjawab panggilan. Apabila ditanya di mana, jawabnya,
Saya kat rumah, tengah bersiap ke gim.
Jelas Kim Woo-bin, Lee Kwang-soo akan mendaftar keahlian di gim berdekatan tempat penggambaran. Selit Yoo Jae-suk,

Perangainya sama macam Kim Jong-kook.

Biasa bergerak sebagai ahli termuda terutamanya ketika di “Running Man” dahulu, pengacara itu bertanya bagaimana kelakuan Lee Kwang-soo sebagai abang,

Dia seorang yang sangat baik. Lee Kwang-soo baik dan jarang beremosi, serius dan kelam. Malah dia sering mendengar segala luahan hati dan kerisauan saya.
Seronoknya kalau ada Lee Kwang-soo sebagai kawan.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERMBN TV

“Perangai Lee Kwangsoo Sama Macam Kim Jongkook” – Yoo Jaesuk


Kalau anda mengikuti perkembangan kes COVID-19 di Korea, anda pasti tahu jumlah kes kian meningkat kerana seorang mak cik tua yang merupakan pengikut kumpulan agama Shicheonji telah menjadi ‘super spreader’ dan menyebarkan virus itu ke ramai orang di Daegu. Bukan itu sahaja, beberapa pengikut lain juga dengan sengaja pergi ke upacara keagamaan lain bagi menjangkiti orang tidak bersalah selain ada yang menolak pemeriksaan kerana percaya Tuhan boleh menyembuhkan mereka.
Rata-rata rakyat Korea memang marah dengan penganut agama ini yang pentingkan diri dan menjadi punca kepada penyebaran COVID-19 secara berleluasa di sana. Sampaikan ketua agama tersebut iaitu Lee Manhee telah melakukan sidang akhbar dan melutut memohon maaf atas kesalahan para pengikut Shicheonji tersebut.

Tak cukup dengan itu, ada pula khabar angin yang tersebar mengatakan bahawa terdapat beberapa selebriti yang terlibat dengan agama ini dan beberapa nama telah disebut dalam satu untaian mesej yang dihantar kepada ramai orang. Antara nama yang disebut-sebut ialah pelakon popular Lee Dongwook.

Disebabkan oleh gosip mengarut ini, agensi naungan Lee Dongwook iaitu King Kong by Starship telah mengeluarkan amaran keras bagi membendung khabar angin mengenai kepercayaan agamanya.

Baru-baru ini, kami telah mendapat tahu ada khabar angin palsu yang disebarkan mengenai artis kami yang terlibat dengan satu agama istimewa.
Berkaitan dengan hal ini, kami merancang untuk mengambil tindakan undang-undang kepada permulaan gosip tidak berasas ini, fitnah bertujuan jahat dan komen yang merosakkan karakter artis naungan kami. Kami juga akan mengeluarkan saman terhadap sesiapa yang menyebarkan khabar angin ini dan membinasakan karakter dan nama baik artis kami.
Agensi kami akan terus memerhatikan situasi ini supaya ia tidak menjadi lebih teruk. Kami akan berusaha keras untuk melindungi artis kami dengan mengambil tindakan undang-undang tanpa sebarang kompromi.
Terima kasih kerana sering menyayangi dan menyokong artis di bawah agensi kami.
Bukan sahaja Lee Dongwook, malahan artis lain seperti Ivy dan Tei juga telah meluahkan secara peribadi menerusi laman Instagram mereka mengenai tuduhan merepek ini. Kedua penyanyi tersebut menegaskan bahawa mereka tidak mempunyai talian langsung dengan Shicheonji dan meminta semua berhenti menyebar fitnah.

Kesian kesemua selebriti ini, tak pasal-pasal kena tuduh walhal ada yang cuba fitnah dan burukkan nama mereka.

Sumber: News1

Ahli Ajaran Shicheonji Punca COVID-19 Meliar Di Korea, Lee Dongwook Dituduh Sebagai Pengikut?


Sedar tak sedar, ahli termuda 2PM sudah pun berkahwin dan bergelar bapa kini.

ARTIKEL BERKAITAN
Cari Barang Rumah, Ada Kurang Senang Lihat Chansung 2PM Kongsi Persiapan Perkahwinan?

Baru sahaja selesai dengan promosi drama “Bora! Deborah”, Chansung sempat berkongsi pelbagai cerita mengenai diri dan keluarga dalam satu temubual eksklusif.
Bagi yang tidak mengetahui, idola itu telah pun berkahwin pada awal 2022 sebelum menimang seorang anak perempuan pada Julai tahun yang sama. Kongsi Chansung mengenai puteri sulungnya itu,

Dia kelihatan sama seperti saya. Mestilah, terdapat beban di bahu saya memandangkan daya merupakan ketua keluarga kini. Setiap perbuatan pasti ada akibatnya. Jadi, saya sedar ia bukannya tentang kesenangan hidup saya lagi. Saya berharap apabila anak saya bermula sekolah, dia akan berbangga dan selesa dengan saya. Apabila dia dah besar, saya harap dia tahu kesusahan saya.

Dalam pada itu, Chansung mengatakan bahawa dia berkemungkinan besar tidak akan menyertai program hiburan membesarkan anak-anak. Jelasnya, sekali sudah muncul di rancangan sedemikian, sudah pasti mereka tidak boleh berpatah balik.

Buat masa sekarang, saya tidak berniat untuk mendedahkannya lagi.
Semoga berbahagia!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERXSports News

“Dia Mirip Saya” – Chansung 2PM Kongsi Tentang Perkembangan Anak Sulung Kini


Segala gerak-geri Song Ji-hyo nyata menjadi perhatian ramai memandangkan dirinya yang popular di serata Asia.
Bahkan isu rambutnya yang dipotong pendek turut menjadi perdebatan ramai sehingga menjadi topik trending berminggu lamanya.

Menerusi episod terbaru “Running Man”, seorang penilik nasib profesional telah pun melawat kesemua ahli untuk menyampaikan jangkaan nasib mereka untuk tahun 2022.
Ungkap penilik nasib itu, Song Ji-hyo merupakan bunga yang mekar di tengah-tengah musim pana. Meskipun cantik namun ianya dikelilingi pisau yang mampu melukakannya

Sebab itu, awak seorang yang sensitif dan banyak menyalahkan diri sendiri. Keyakinan diri awak semakin banyak berkurang. Dalam 2020 dan 2021, pokok itu hampir patah jadi awak agak kurang bernasib baik. Awak mahu mengubah segalanya dan tuah akan datang pada tahun ini.

Dalam pada itu, lelaki itu turut menyatakan bahawa Song Ji-hyo akan menerima tawaran yang besar pada 2022 nanti,

Cabaran baru yang perlu dihadapi awak akan datang nanti. Saya juga boleh nampak Netflix dan syarikat luar negara gah. Sesuatu akan berlaku yang akan membuatkan ramai bertepuk tangan dan memberikan penghargaan.
Ungkap pelakon wanita itu,
Agak sukar sekarang ini. Sebab itu, saya potong rambut kerana saya mahu perubahan.
Penilik nasib itu juga mengatakan bahawa Song Ji-hyo mempunyai naluri yang agak buruk mengenai lelaki,
Song Ji-hyo berjumpa dengan lelaki tak semenggah kerana dia tidak mempunyai naluri yang baik. Dia merupakan seorang yang naif. Dia tidak akan curang dan hanya setia dengan seorang lelaki sahaja. Apabila seorang seperti ini jatuh cinta, dia tidak boleh berfikiran secara logik. So-min agak bagus dalam menilai orang, dia boleh merasainya.

Pun begitu, Kim Jong-kook dan Ji Suk-jin mencelah dan mengatakan bahawa Jun So-min sebenarnya turut bercinta dengan lelaki yang kurang baik.
Dalam pada itu, Kim Jong-kook menyampuk dan mengakui bahawa Song Ji-hyo pernah bercinta dengan lelaki yang kurang baik.
Betul itu, dia pernah keluar dengan lelaki yang sangat jahat.
Semoga Song Ji-hyo temui kebahagiaan dalam 2022 nanti!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

“Saya Alami Waktu Sukar Kini, Sebab Itu Saya Potong Rambut” – Song Jihyo


Siapa sangka, netizen akan dapat lihat interaksi antara dua selebriti ternama iaitu Song Hye-kyo dan Jennie BLACKPINK.

ARTIKEL BERKAITAN
Teaser Mengghairahkan, Peminat Teruja Ingin Tonton Jennie BP Dalam Siri HBO 'The Idol' Jun Ini

Terbaru pada 2 Mei, Met Gala 2023 iaitu salah satu acara malam terbesar fesyen telah berlangsung di New York, dengan tema “Karl Lagerfeld: A Line Of Beauty” bagi menghormati mendiang pereka fesyen Jerman, yang berkhidmat sebagai pengarah kreatif Chanel dari tahun 1983.
Menarik perhatian peminat, acara tersebut turut dihadiri selebriti Korea Selatan seperti Jennie sebagai duta Chanel dan juga Song Hye-kyo sebagai duta Fendi.

Jennie and Song Hyekyo at the Met Gala ♥ pic.twitter.com/Bjou2L053r
— 젠바🌹♥ (@blackpinkbabo) May 2, 2023
Beberapa jam selepas Met Gala bermula, netizen semakin teruja apabila melihat interaksi antara dua wanita hebat itu, dalam satu swafoto yang dimuat naik oleh salah seorang stylist mereka.
Antara reaksi netizen selepas melihat foto tersebut:

Saya tak sangka akan dapat lihat Song Hye-kyo dan Jennie dalam satu foto 😭

Song Hye-kyo nampak muda sama seperti Jennie!

Adakah saya sedang bermimpi sekarang? Mereka berdua kelihatan sangat cantik!
Dua wanita kebanggaan Korea Selatan bergabung!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTen Asia

“Macam Rakan Seusia” – Netizen Teruja Lihat Interaksi Song Hyekyo & Jennie BP Di Met Gala 2023


Diam tak diam, sudah 5 tahun pun usia kumpulan idola popular iaitu BLACKPINK.
Bagi menyambut hari istimewa itu, kumpulan yang dianggotai Jisoo, Jennie, Rose dan Lisa itu akan menayangkan filem pertama mereka berjudul “BLACKPINK: The Movie”.

Malah perkara itu telah disahkan oleh YG Entertainment sendiri, dan ianya akan menemui peminat seluruh dunia pada 8 Ogos nanti. Filem ini dikhabarkan sebagai merupakan ‘acara besar’ bagi menyambut ulang tahun ke-5 mereka.

“BLACKPINK: The Movie” akan menayangkan pelbagai segmen seperti ‘The Room of Memories’, ‘Beauty’, ‘Unreleased Special Interviews’ dan juga rakaman belakang tabir konsert jelajah ‘In Your Area’ pada tahun 2018 dan ‘The Show’ pada awal tahun ini.
Bukan itu sahaja, mereka turut mengumumkan satu projek istimewa yang dinamakan ‘4+1 PROJECT’.

BLINK, sama-sama kita nantikan maklumat lanjut mengenai acara ini.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Sambut Ulang Tahun Ke-5, BLACKPINK Bakal Tayang Filem ‘BLACKPINK: The Movie’ Ogos Ini


Siap sedia semua untuk saksikan pelbagai aktiviti antara Jung-kook BTS dengan jenama Calvin Klein!

ARTIKEL BERKAITAN
"Saya Simpan Dalam 'Playlist'" - Jungkook BTS Dengar Lagu Penyanyi Malaysia Ketika 'Live'

Terbaru, Calvin Klein telah melancarkan beberapa foto dan video Jung-kook mengenakan pakaian dari jenama berkenaan, sekaligus mengumumkan idola itu sebagai duta global baru buat jenama tersebut.
Berkongsi rasa terujanya kerana dipilih untuk memegang jawatan sedemikian, Jung-kook meluahkan perasaannya dengan berkata,

Saya telah lama menjadi peminat Calvin Klein dan sangat teruja untuk menjadi duta global terbaru mereka. Perkongsian ini sangat istimewa kerana warisan dan nilai jenama Calvin Klein seiring dengan saya.
Sambung ahli termuda BTS itu lagi,
Muzik ialah cara saya berkomunikasi dengan peminat di seluruh dunia dan saya melihat kerjasama ini sebagai peluang untuk berhubung dengan mereka dengan cara yang baru. Saya sangat teruja untuk orang ramai melihat sisi baru saya dalam kempen pertama untuk jenama ini.

what makes an icon? introducing Jung Kook in Calvin Klein denim.  by Park Jong Ha. https://t.co/cg3Z5VIXI5 pic.twitter.com/8iXhObe61o
— calvinklein (@CalvinKlein) March 28, 2023

Menerusi gambar dan video yang dilancarkan, Jung-kook tampil seksi dan berkarisma, dengan badannya yang tegap, membuatkan ramai kagum dengan postur tubuh penyanyi itu.
Selain itu, peminat juga turut teruja mengenai pengumuman ini dengan #JUNGKOOKxCALVINKLEIN telah melepasi lebih 700 ribu tweet di seluruh dunia setakat ini. Antara reaksi peminat,
Saya tak cukup kuat untuk ini..

Calvin Klein membuat pilihan yang tepat dengan memilih Jung-kook sebagai duta!

ARMY di Korea sudah mula membeli barangan Calvin Klein yang dimodelkan oleh Jung-kook. Kuasanya benar-benar luar biasa!

for some, iconic comes easy. introducing Jung Kook in Calvin Klein denim. want to see more of this look?
by Park Jong Ha. pic.twitter.com/4hKSC9hNhR
— calvinklein (@CalvinKlein) March 28, 2023

Tahniah Jung-kook!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERInstagram

“Pilihan Tepat” – Tampil Seksi & Macho, Jungkook BTS Dipilih Jadi Duta Global ‘Calvin Klein’


Penat asyik tengok drama Korea yang menyesakkan? Apa kata anda cuba untuk beralih kepada genre yang lebih ringan seperti komedi romantik, pasti anda akan berasa lebih tenang dan babak yang kelakar membolehkan tekanan daripada kerja seharian hilang begitu sahaja!
Channel A telah menyajikan drama baru dengan genre tersebut yang bertajuk “Eccentric! Chef Moon”. Ia membawa kisah seorang pereka fesyen yang terkenal di persada dunia iaitu Yoo Bella (Go Wonhee) yang kehilangan memorinya dan berubah personaliti kepada seorang yang sangat ‘bermasalah’ dan bertenaga di Kampung Seoha. Mula berkenalan dengan chef terkenal iaitu Moon Seungmo (Eric), cinta antara mereka kemudiannya mula berputik.

Tayangan awal “Eccentric! Chef Moon”
Untuk episod pertama, Yoo Bella telah kembali ke Korea untuk berbincang dengan Im Cheolyeong (Ahn Naesang) yang mengugut supaya berkolaborasi dengan syarikatnya. Pereka fesyen itu bagaimanapun menolak dengan dingin ‘tawaran’ itu dan mahu menguruskannya menerusi tindakan undang-undang. Anak kepada Cheolyeong iaitu Im Hyunah (Cha Jungwon) beria meminta wanita itu melihat dahulu segala rekaannya. Semasa berada di dalam kereta, Bella membongkarkan bahawa gadis itu secara terangan telah meniru rekaannya dan kerana gementar, Hyunah telah membawa kereta tersebut sehingga terbabas ke curam. Apabila muncul di hadapan Moon Seungmo, pereka fesyen itu nampaknya seperti sudah kehilangan ingatan.

Sambungan dalam episod kedua menunjukkan bahawa kedua wanita dan lelaki itu kini sudah pun tinggal bersama di bawah satu bumbung. Mereka yang sering bertelagah ini nyata memberikan hiburan kepada para penonton tambahan pula Seungmo bertindak sebagai pemilik rumah yang mengada manakala Bella pula merupakan seorang penyewa yang tegas.

Rating biasa
Mungkin kerana ditayangkan di saluran kabel, rating yang dicatatkan oleh drama ini agak rendah daripada saingannya dalam slot yang sama. Episod pertamanya hanya mampu meraih rating 0.86% manakala episod keduanya pula menunjukkan sedikit penurunan iaitu 0.72%.
Pun begitu, plotnya yang ringan berjaya membuatkan penonton tak berhenti tersenyum simpul sepanjang melihat telatah kelakar di antara Seungmo dan Bella. Lakonan baik yang ditunjukkan oleh kedua teraju utama ini juga layak menerima pujian ramai.
Saksikan “Eccentric! Chef Moon” pada setiap Jumaat dan Sabtu!
Sumber: AsianWiki

‘Another Oh Haeyoung’ Sudah 4 Tahun Tamat, Eric Kembali Dalam ‘Eccentric! Chef Moon’ Namun Rating Bawah 1%


Tak dinafikan “The Silent Sea” menjadi bualan ramai sejak ianya ditayangkan beberapa minggu lalu.
Walaupun dibarisi pelakon hebat seperti Gong Yoo dan Bae Doo-na selain dilengkapi dengan kos belanja yang banyak, siri berkenaan sepertinya menerima respon bercampur daripada penonton.

Sebagai produser, sudah pasti ianya memberikan kesan pada Jung Woo-sung. Jawabnya mengenai perkara itu,
Siri ini diriliskan pada Disember lalu dan saya menjalani 24 ke 25 haribulan dengan perasaan yang tak tenang. Saya sentiasa muhasabah diri.

Jelasnya,
Apabila anda muncul sebagai pelakon, awak hanya perlu beri perhatian sebaik mana watak itu dihidupkan. Tapi sebagai produser, awak perlu melihat keseluruhan persiapan produksi itu. Selepas ‘Squid Game’, semakin banyak perhatian diberikan kepada ‘kandungan Korea’ jadi ianya agak membebankan. Apabila mendengar pelbagai komen dari sana dan sini, saya masih cuba menerimanya dengan tenang.
Menyebut mengenai “Squid Game”, Jung Woo-sung turut berkongsi tentang Lee Jung-jae yang merupakan bintang siri berkenaan merangkap rakan sehidup sematinya. Malah produser itu tidak teragak-agak menyebut nama Lee Jung-jae yang paling atas dalam ucapan terima kasih buat “The Silent Sea”,

Dia merupakan seorang yang sentiasa memerhati dan menyokong walaupun saya tidak berkata apa-apa. Terdapat satu rasa syukur yang ada padanya, lebih daripada memberikan sesuatu seperti hadiah. Jadi, tiada siapa yang lain melainkannya untuk tempat pertama dalam senarai itu.

Untuk pengetahuan, “The Silent Sea” yang berlatar belakangkan masa hadapan membawa kisah pasukan elit yang menjalani misi khas di sebuah pangkalan ditinggalkan di bulan selepas kekurangan sumber di bumi.
Mungkin boleh diperbaiki lagi nanti?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Kyunghyang

“Sebagai Produser, Saya Muhasabah Diri” – Jung Woosung Respon Kritikan Buat ‘The Silent Sea’


APINK, akan muncul dalam program pelbagai KBS 2TV “Problem Child in House”, yang dijadualkan untuk siaran pada 15 Februari jam 11:40 malam!

ARTIKEL BERKAITAN
Setelah Hampir 2 Tahun, APINK Kini Kembali Dengan Album & Lagu Baharu 'Dilemma'

Pada episod tersebut, Eun-ji telah mendedahkan kisah di sebalik kelahiran Kang Ji-goo, wataknya dalam drama “Work Later, Drink Now”. Khususnya, mengenai adegan merokok yang tidak konvensional serta melanggar pantang larang seorang ‘idola’. Eun-ji berkata,
Ibu bapa saya melihat adegan merokok saya semasa makan malam dan mereka tidak dapat bercakap. Mereka sangat terkejut sehingga mereka tidak boleh makan.

Selain itu, apabila ditanya mengenai adegan ‘makian’ dalam drama itu, Eun-ji turut menarik perhatian dengan berkongsi,
Pada mulanya, saya melemparkan kata makian seperti seruan sebagai ‘ad-lib’ atau secara spontan, dan pengarah memuji saya. Kemudian, saya menjadi tamak dan berfikir tentang baris mana untuk meletakkan sumpahan itu.
Suka la tengok Eun-ji pegang watak macam ni!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNate

“Ibu Bapa Saya Terkejut..” – Eunji APINK Ulas Babak ‘Merokok’ Dalam ‘Work Later Drink Now’


Siap sedia ARMY untuk debut solo pertama ahli BTS J-Hope!

ARTIKEL BERKAITAN
Tonton Perlawanan Bola Keranjang Bersama, J-Hope BTS & Cha Eunwoo ASTRO Kawan Rapat?

Pada 26 Jun, Big Hit Music telah melancarkan teaser pertama untuk album solo J-Hope yang akan datang “Jack In The Box”. Seperti yang disahkan oleh agensi sebelum ini, J-Hope akan menjadi ahli pertama BTS yang akan mengeluarkan album solo rasmi.
Selain itu, J-Hope juga telah berkongsi teaser untuk single pertama dari album solonya iaitu “MORE”. Untuk pengetahuan, “MORE” akan dikeluarkan pada 1 Julai, dua minggu sebelum keluaran album rasmi.

j-hope 'Jack In The Box'#jhope #제이홉 #JackInTheBox pic.twitter.com/aVVBwH3QbT
— BIGHIT MUSIC (@BIGHIT_MUSIC) June 25, 2022

Memberitahu Majalah Weverse bahawa dia akan mempersembahkan sisi baharu dirinya, peminat sudah teruja untuk melihat penampilan J-Hope sebagai artis solo. Menurut idola itu,

Seperti yang anda tahu, saya sering menampilkan diri saya dengan sikap yang cerah. Jadi saya mempunyai keinginan yang kuat untuk memaparkan sisi saya yang berbeza. Saya secara peribadi mencabar diri saya untuk melakukannya dalam projek semasa saya. Saya ingin menunjukkan sisi yang sangat gelap dan mentah.
Nantikan debut solo J-Hope dengan album “Jack In The Box”!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Jadi Ahli Pertama BTS Debut Solo, J-Hope Kongsi Teaser Untuk Album ‘Jack In The Box’


Siap sedia semua untuk pelbagai K-Drama baharu!
Dari genre fantasi ke komedi, serta kisah thriller dan misteri, penonton nampaknya akan disajikan dengan pelbagai K-Drama menarik pada Mei akan datang.

Bukan itu sahaja, kesemua drama ini akan juga dibintangi oleh ramai bintang hebat seperti Seo Ye-ji, Ji Chang-wook, Im Soo-hyang dan ramai lagi! Jom lihat antara K-Drama yang bakal ditayangkan pada bulan depan:
1. BLOODY HEART

Pelakon utama: Lee Joon, Kang Han-na, Jang Hyuk
Tarikh tayangan: 2 Mei

Platform: KBS2
“Bloody Heart” ialah sebuah drama sejarah fiksyen tentang percintaan politik berdarah antara Lee Tae (Lee Joon), seorang raja yang terpaksa meninggalkan wanita yang dicintainya untuk terus hidup, dan Yoo Jung (Kang Han-na), seorang wanita yang terpaksa menjadi ratu untuk terus hidup.
2. THE SOUND OF MAGIC

Pelakon utama: Ji Chang-wook, Choi Sung-eun, Hwang In-yeop
Tarikh tayangan: 6 Mei
Platform: Netflix
“The Sound of Magic” ialah drama muzik fantasi tentang kisah yang berlaku apabila ahli silap mata misteri Lee Eul (Ji Chang-wook) tiba-tiba muncul di hadapan seorang gadis bernama Yoon Ai (Choi Sung-eun), yang telah kehilangan impiannya, dan rakan sekelasnya bernama Na Il-deung (Hwang In-yeop), yang terpaksa bermimpi.
3. WOORI THE VIRGIN

Pelakon utama: Im Soo-hyang, Sung Hoon, Shin Dong-wook
Tarikh tayangan: 9 Mei
Platform: SBS, Viki
“Woori the Virgin” mengisahkan tentang seorang wanita bernama Oh Woo-ri yang menjaga kesuciannya sebelum berkahwin tetapi akhirnya hamil selepas kemalangan berlaku semasa peperiksaan perubatan. Im Soo-hyang membintangi sebagai Woo-ri yang terkenal, manakala Sung Hoon memainkan watak Raphael, Ketua Pegawai Eksekutif sebuah syarikat besar dan bapa kandung kepada anak Woo-ri. “Woori the Virgin” ialah pembuatan semula Korea dari siri Amerika “Jane the Virgin”.
4. EVE
https://www.youtube.com/watch?v=HzCtN7u9QlE
Pelakon utama: Seo Ye-ji, Lee Sang-yeob, Park Byung-eun, Yoo Sun
Tarikh tayangan: 25 Mei
Platform: tvN
“Eve” ialah drama romantik thriller mengenai seorang wanita yang cuba membalas dendam dek kematian bapanya dan menceritakan saman penceraian golongan konglomerat yang bernilai 2 trilion won.
5. DOCTOR LAWYER

Pelakon utama: So Ji-sub, Im Soo-hyang, Shin Sung-rok
Tarikh tayangan: 27 Mei
Platform: MBC
Drama ini akan membawa kisah seorang pakar bedah genius yang menjadi peguam penyelewengan perubatan selepas kehilangan semuanya dek pembedahan yang dipalsukan dan seorang pendakwaraya Jabatan Jenayah Perubatan yang kehilangan keluarga dan orang tersayang dalam pembedahan itu. Bersama-sama, mereka menghukum sesiapa yang mempercayai bahawa nyawa seseorang dinilai menerusi harta dan kuasa mereka, selain memujuk keluarga mangsa yang tidak bernasib baik.
6. KISS SIXTH SENSE

Pelakon utama: Yoon Kye-sang, Seo Ji-hye, Kim Ji-suk
Tarikh tayangan: 25 Mei
Platform: Disney+
Drama asal Disney+ “Kiss Sixth Sense” ialah drama adaptasi dari webtoon. Ia mengenai seorang wanita bernama Hong Ye-sul (Seo Ji-hye) yang dapat melihat masa depan apabila dia mencium seseorang. Pada suatu hari, dia secara tidak sengaja mencium bosnya Cha Min-hoo (Yoon Kye-sang) dan melihat mereka di atas katil bersama pada masa hadapan.
7. GOO PIL SOO IS NOT THERE

Pelakon utama: Kwak Do-won, Yoon Doo-joon, Han Go-eun, Park Won-sook
Tarikh tayangan: 4 Mei
Platform: Olleh TV, Seezn
Drama ini menggambarkan persaudaraan Goo Pil-soo, pencari nafkah berusia 40-an yang mengimpikan zaman kegemilangannya yang kedua, dan Jung Seok, seorang genius berusia 20-an yang mengimpikan syarikat permulaannya sendiri. Drama ini secara realistik akan memaparkan cerita yang boleh dikaitkan, termasuk masalah sosial dan pendidikan baru-baru ini serta perang pekerjaan dan permulaan. Pada masa yang sama, ia akan menarik keharmonian antara generasi yang berbeza dan mencipta drama komedi hangat yang semua orang boleh simpati dan menonton dengan selesa.
8. ROSE MANSION

Pelakon utama: Lim Ji-yeon, Yoon Kyu-sang, Son Byung-ho, Song Ji-in, Lee Mi-do
Tarikh tayangan: 13 Mei
Platform: TVING
“Rose Mansion” ialah drama yang ditetapkan di sebuah apartmen yang dijadualkan untuk pembinaan semula dan mengikuti Ji Na (Lim Ji-yeon) ketika dia mencari kebenaran di sebalik kehilangan kakaknya. Dia disertai oleh detektif Min Soo (Yoon Kyun-sang) ketika mereka menyiasat jiran yang mencurigakan yang menyembunyikan ketamakan mereka di sebalik penampilan biasa dan menemui kebenaran yang tidak dijangka dalam proses itu.
9. WHITE PAPER ON MARRIAGE

Pelakon utama: Lee Jin-wook, Lee Yeon-hee
Tarikh tayangan: 23 Mei
Platform: Kakao TV
“White Paper On Marriage” adalah sebuah kisah percintaan yang terungkap dalam proses persiapan perkahwinan antara pasangan dalam umur lingkungan 30-an, yang bakal berkahwin selepas dua tahun bercinta.
10. WHAT ARE YOU DOING AT THE OFFICE? SHARE?

Pelakon utama: Lee Hak-joo, Ha Yoon-kyung, Jung Jae-gwang, Moon You-kang
Tarikh tayangan: 2 Mei
Platform: tvN, TVING
Drama ini berkisar tentang Wi Da-in (Ha Yoon-kyung) seorang pereka bebas yang bersemangat. Dia mengambil bahagian dalam projek dan bekerja dengan Park Hyun-woo (Lee Hak-joo). Park Hyun-woo ialah ketua pasukan sebuah agensi jenama. Park Hyun-woo dan Wi Da-in pernah berkongsi ‘one night stand’ di masa lalu mereka. Semasa bekerja bersama, mereka berdua mula mempunyai perasaan antara satu sama lain.
Jadi, drama mana yang korang akan tonton nanti?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYTN

Dari Genre Fantasi Ke Komedi, Tonton 10 K-Drama Akan Tayang Mei Ini


Rasanya kalau sebut Song Ji-hyo, mesti ramai teringat mengenai kisahnya melompat daqri menara Macao dengan ketinggian 233m dalam salah satu episod “Running Man” dahulu kan?

ARTIKEL BERKAITAN
"Tiada 'Running Man' Kalau Tiada Song Jihyo" ‐ Ji Sukjin

Dalam episod terbaru di saluran YouTube milik Ji Suk-jin, pelakon wanita itu telah berkongsi kisah sebenar yang terjadi di sebalik momen hebat tersebut.
Menurut Ji Suk-jin, pengarah yang bertanggungjawab pada ketika itu ada memujuknya untuk melompat dan berjanji akan menyediakan montaj hebat bagi mengiringi terjunan tersebut. Walau bagaimanapun, lelaki tersebut menolaknya dengan alasan tidak berani untuk melompat dari tempat yang tinggi.

Tiada seorang ahli lelaki pun nak lompat kecuali awak..

Ulas Song Ji-hyo pula,

Saya hampir tertidur semasa memakai alatan keselamatan. Saya menunggu sejam setengah, jadi saya sangat penat. Kita pun tak dapat tidur sangat ketika di Macao.
Tambahnya,
Apabila mereka menyambung tali bungee itu, saya tak mampu menahan beratnya.

Celah lelaki itu,
Awak ditarik oleh tali itu?
Jelasnya,
Separuh separuh. Kalau awak tengok rakaman itu, saya asyik bergerak sedikit demi sedikit ke hadapan. Apabila penjaga di situ melepaskan tali, saya tertarik ke hadapan.

Ji Suk-jin juga meminta Song Ji-hyo memilih sama ada ingin memilih Nevis Swing ataupun menara Macao sekiranya perlu melakukannya lagi. Katanya tanpa ragu-ragu,
Nevis Swing.
Berani kan Song Ji-hyo?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYouTube

“Saya Ditarik” – Song Jihyo Dedah Kisah Sebalik Tabir Momen ‘Lejen’ Lompat Dari Menara Macau


Muzik K-Pop kini sudah berjaya menembusi pasaran seni luar daripada Korea dan popular di serata dunia. Tipulah kalau anda bilang tidak pernah mendengar perkataan ‘K-pop’ disebut oleh anak muda mahupun media massa sekarang. Mungkin disebabkan oleh fenomena ini, ramai juga artis Malaysia yang mula mencipta lagu yang ala-ala K-Pop sedikit, mungkin untuk menggoda halwa telinga remaja yang meminati lagu daripada Korea supaya turut jatuh cinta dengan lagu mereka.
Baru-baru ini kumpulan wanita De Fam yang berasal daripada Malaysia telah mengeluarkan lagu baru mereka bertajuk “Panas”. Kumpulan yang dianggotai oleh tiga wanita cantik ini iaitu Sophia Liana, Cik Manggis dan Azira Shafinaz mengambil risiko dan mengeluarkan lagu yang berlainan daripada genre komersial yang sering dibawa oleh mereka sebelum ini.

Mempersembahkan lagu “Panas” secara rasminya menerusi pentas Anugerah Bintang Popular Berita Harian yang ke-32 baru-baru ini, rata-rata peminat memberikan reaksi yang positif terhadap lagu taruhan mereka itu. Sudah berkumandang di corong-corong radio sejak sebulan lepas, walaubagaimanapun video muzik untuk lagu ini baru sahaja dimuat naik pada 14 November lepas.

Kesemua peminat memuji video muzik “Panas” sebagai lain daripada yang lain kerana ini adalah kali pertama artis Malaysia merakamkan video muzik dengan tema sedemikian. Menerusi ruangan komen pula, ramai yang mengatakan bahawa video muzik ini kelihatan seperti beberapa video muzik popular K-Pop, antaranya “Egoistic” nyanyian Mamamoo, “Hann” nyanyian (G)-Idle dan “Bomb Bomb” nyanyian KARD.

Menurut peminat, ‘feel’ video muzik “Panas” kelihatan seakan-akan beberapa video muzik K-Pop. Namun, mereka memuji percubaan berani DeFAM dan mengatakan bahawa video kumpulan wanita itu kini bertaraf antarabangsa!

Tak kisahlah rupa macam mana pun, yang pasti lagu “Panas” ini berjaya memikat hati rakyat Malaysia sehinggakan berjaya trending di Youtube selepas video muzik itu dimuat naik oleh laman rasmi kumpulan De Fam!
Sumber: Youtube, EH!

‘Vibe’ MV ‘Panas’ Kumpulan De Fam Dikatakan Seperti MV Kumpulan K-Pop MAMAMOO?


Rasanya semua mengetahui bahawa Jennie BLACKPINK memiliki badan yang diimpikan ramai.

ARTIKEL BERKAITAN
Jennie BLACKPINK Bakal Berkolaborasi Dengan The Weeknd Untuk OST 'The Idol'

Sentiasa tampil seksi untuk photoshoot iklan seperti Calvin Klein, kadang kala terdengar suara sumbang yang menuduh idola itu menyunting badannya bagi kelihatan sempurna dan berbentuk.
Walau bagaimanapun, tuduhan itu terbukti salah apabila ahli BLACKPINK tersebut tampil berpakaian ketat di acara perasmian ‘Jennie For Calvin Klein’.

View this post on Instagram

A post shared by Calvin Klein (@calvinklein)

Menyarungkan gaun pendek berwarna pink, rata-rata peminat meluahkan rasa teruja melihat bentuk badan rampingnya yang terbentuk elok apabila ‘dipeluk’ baju itu.

Dalam pada itu, pakaian yang direka khas untuk Jennie ini sudah pun berada di stor Calvin Klein serata dunia.

jennie went and proved all those kpoppies who were saying her body was edited in the calvin klein pics WRONG I MEAN LOOK AT THAT WAIST 🔥 pic.twitter.com/G9SgCqKzc5
— ren (@omfglalisa) May 10, 2023

Jangan terlepas untuk dapatkan!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTwitter

“#BodyGoals” – Didakwa Photoshop Bentuk Badan, Penampilan Seksi Jennie BP Jadi Perhatian


Soo-young GIRLS’ GENERATION sememangnya dikenali dengan ‘visual’nya yang menarik dan bentuk badannya yang langsing serta tinggi.

ARTIKEL BERKAITAN
Cantik & Kemas, Sooyoung GIRLS' GENERATION Dedah Rumah Buat Kali Pertama

Baru-baru ini, Soo-young telah tampil sebagai tetamu dalam program MBC “The Manager”. Selain mendedahkan rumahnya yang cantik dan kemas buat kali pertama, pelakon dan idola itu turut berkongsi rutin senamannya bagi memperoleh badan yang langsing dan sihat.
Bersama dengan rakan gimnya iaitu pelakon Han Hyo-joo dan Jin Seo-yeon, peminat dapat lihat bagaimana Soo-young mengekalkan bentuk badannya yang ramping, merupakan idaman ramai orang.

Pada awalnya, Soo-young memulakan dengan senaman ‘pull-up’ dan mempamerkan perutnya dengan tona yang sempurna. Meskipun letih, dia sambung bersenam di mesin lalat terbalik dan melakukan senaman angkat kaki yang sengit.

Tidak habis di situ, dia meneruskan lagi dengan senaman ‘goblet squats’ dengan kettlebell. Selepas selesai bersenam, mereka sama-sama menikmati teokbokki sebagai ganjaran.
Dengan badan seksi dan sihat kini, memang berbaloi segala usaha dan kerja keras Soo-young!
https://youtu.be/9AwAaAi0p0c
Jom tengok Soo-young bersenam dalam video di atas!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYouTube

Punyai Badan Langsing Idaman Ramai, Sooyoung GIRLS’ GENERATION Kongsi Rutin Senaman


Pelakon Jung Woo-sung baru-baru ini, menyertai satu sesi tayangan filem “Hunt” bersama peminat di Seoul. Apa yang paling menarik perhatian adalah bagaimana Jung Woo-sung berinteraksi dengan para peminatnya.

ARTIKEL BERKAITAN
"Dia Pandai Sesuaikan Diri" - Jung Woosung Mahu Letak Jin BTS & Ju Jihoon Dalam Satu Projek

Pada sesi tayangan tersebut, tindakan Jung Woo-sung dipuji kerana dia sangat mesra dengan peminat yang hadir pada sesi tayangan tersebut. Menurut peminat yang hadir, mereka sering mengikuti jadual sesi sidang media Jung Woo-sung, sebaik sahaja pelakon itu mengajak mereka bergambar bersama.
Salah seorang peminat berkata,

Hari ini saya sangat letih kerana mengikuti mereka dari Sangam ke Mok-dong, jadi semasa persembahan terakhir, saya hanya menjerit dan tidak membuat rakaman langsung apabila Jung Woo Sung ‘oppa-ajussi’ tiba-tiba berkata kepada saya, “Tidak kira peminat mana-mana pun, awak boleh keluar sini.” Saya terus kembali bertenaga seketika itu.
https://twitter.com/Lifeisblahblah/status/1559509919254335490?ref_src=twsrc%5Etfw%7Ctwcamp%5Etweetembed%7Ctwterm%5E1559509919254335490%7Ctwgr%5E868c2feda9abe8a86a77c757599a0f478cbfe520%7Ctwcon%5Es1_&ref_url=https%3A%2F%2Fwww.koreaboo.com%2Fnews%2Factor-jung-woo-sungs-sweet-gesture-fan-goes-viral%2F
Makin ramai peminat yang meluahkan rasa terharu mereka melalui beberapa muat naik bingkisan video interaksi mereka dengan Jung Woo-sung ketika itu.

“Saya sangat terharu apabila Jung Woo-sung dapat mengenal pasti peminat untuk berinteraksi.”

“Manisnya tindakan Jung Woo-sung!”

“Bertuahnya kita semua kerana meminati orang sehebat ini?”
Baiknya Jung Woo-sung layan peminat!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMoney Today

Mesra Dengan Peminat, Tindakan Ramah Jung Woosung Dipuji


Lah, rupanya pelakon Lee Kyu-hyung berkawan baik dengan Kim Tae-hee!

ARTIKEL BERKAITAN
Lee Kyuhyung Jadi Ri Jeonghyuk Dalam Muzikal 'Crash Landing On You'

Baru-baru ini, pelakon Lee Kyu-hyung bertemu dengan Star News dalam satu sesi temu bual dan membicarakan mengenai teater muzikal “Crash Landing On You”.
Ianya merupakan teater muzikal yang diadaptasi menerusi siri Netflix “Crash Landing On You” yang pernah dilakonkan oleh Hyun Bin dan Son Ye-jin. Drama lakonan mereka berjaya menjadi drama hit dan mencatat rekod penonton tertinggi sebanyak 21.7%.Lee Kyu-hyung berkata,

Kebanyakan pelakon yang tampil dalam “Crash Landing On You” ini, merupakan rakan terdekat saya. Oh Man-seok, Ko Kyu-pil dan Tang Jun-sang dan mereka semua mahu menonton muzikal saya. Namun, saya ingin menunggu sehingga kualiti persembahan saya memuaskan. Baru saya akan menjemput mereka.
Pelakon Kim Tae-hee juga hadir bertemu dengan Lee Kyu-hyung selepas selesai persembahannya, terus mencuri perhatian daripada peminat. Lee Kyu-hyung berkata,
Kumpulan “Hi Bye Mama” datang melihat muzikal bersama. Selepas tamat persembahan, kami semua keluar makan bersama dan Rain juga ada di sana. Kim Tae-hee kata muzikal ini nampak lebih menarik dan ‘fun’ berbanding drama sebenar.
Bagusnya saling menyokong!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

“Mereka Datang Ke Muzikal Saya” – Lee Kyuhyung Terima Sokongan Baik Dari Pelakon ‘Hi Bye Mama’


Walaupun baru 3 tahun berkecimpung di dalam industri seni, kumpulan idola Blackpink telah berjaya menakluk pasaran muzik di Korea dan juga di persada antarabangsa. Dengan pengaruh yang dimiliki oleh mereka ini, semestinya banyak jenama terkenal yang ingin menjadikan kumpulan gadis ini sebagai wajah jenama mereka. Terbaru, Blackpink telah dijemput menghadiri acara bagi menyambut ulangtahun ke-70 Adidas di Seoul. Yang seronoknya, pemain bola sepak terkenal iaitu David Beckham turut hadir bagi memeriahkan majlis itu.
Pun begitu, cerita kurang enak telah tersebar semasa acara itu berlangsung. Kumpulan Blackpink dikatakan telah lewat menghadirkan diri ke acara itu. Menurut jadual yang dikeluarkan, sesi mereka adalah pada 11.55 pagi sehingga 12.05 tengah hari. Tetapi kumpulan gadis itu hanya tiba pada 12:15 tengah hari iaitu 20 minit lambat daripada waktu yang dijanjikan.

Menurut media, David Beckham telah menghabiskan masa itu dengan bergambar bersama peminat dan melayan mereka. Kemudiannya, barulah Blackpink turut serta bersama bintang bola sepak itu di atas pentas. Walaubagaimanapun, ada yang membela Jennie, Rosé, Jisoo dan Lisa dengan menyatakan bahawa mereka sebenarnya dijadualkan untuk turut serta semasa bahagian kedua acara itu.

Peminat Blackpink iaitu BLINKs telah tampil dan menyertakan bukti bagi meredakan kritikan orang ramai terhadap cerita kononnya kumpulan idola itu lewat ke acara Adidas tersebut. Para peminat menyatakan bahawa Blackpink tidak lambat ke acara itu dan mereka sedang menunggu di belakang pentas. Peminat turut menyertakan gambar sebagai bukti mereka telah pun sampai semasa itu.
Pihak media turut menuduh akibat kelewatan Blackpink, mereka tidak sempat untuk berjumpa dengan David Beckham langsung. Pun begitu, BLINKs telah memuat naik beberapa gambar yang menunjukkan ahli kumpulan itu bersalaman dan berpelukan dengan pemain bola sepak itu.

Tak pasti apakah kisah sebenar di sebalik insiden ini tetapi nasib baik acara jenama sukan popular Adidas itu berjalan dengan lancar. David Beckham dan Blackpink, kedua-duanya kelihatan gembira sepanjang acara itu berlangsung. Jadi, bukan isu yang besar pun sebenarnya. Mungkin juga ada masalah komunikasi antara pihak media, pihak penganjur dan kumpulan Blackpink semasa hari kejadian?
Sumber: Allkpop, Koreaboo, Netizenbuzz

Dituduh Lewat Ke Acara Adidas Khas Bersama David Beckham, Peminat Tampil Bela Blackpink!


Dah masuk separuh kedua drama “Start-Up”, semakin berdebar penonton dek klimaks yang akan mengubah dinamika hubungan di antara Dal-mi (Suzy), Do-san (Nam Joo-hyuk) dan Ji-pyung (Kim Seon-ho).
Seperti yang anda tahu, Dal-mi begitu yakin bahawa Do-san adalah cinta pertama yang menitipkan surat bermakna kepadanya semasa kecil dahulu. Pun begitu, wanita itu sepertinya mula sedar apabila melihat tulisan tangan dalam surat tersebut yang begitu mirip dengan tulisan tangan Ji-pyung.

Hal itu membuatkan Dal-mi mula meragui segalanya selain turut menyebabkan ombak dalam hubungan romantik yang baru terbina di antara dirinya dan Do-san. Malah dalam sedutan episod akan datang, nampaknya wanita itu akan menanyakan hal sebenar kepada Do-san.

#스타트업 ep9 예고.gif
왜 거짓말했어?
니가 울까봐. 지금처럼 니가 울까봐.#남도산 #남주혁 #서달미 #배수지 https://t.co/jLNnleBeFi pic.twitter.com/eOWxMPO83E
— Y79 (@Y79_G) November 8, 2020

Bahkan walaupun hanya klip singkat, namun penonton terasa sedih apabila melihatkan Dal-mi yang menangis dan bertanya kepada Do-san kenapa dia memilih untuk menipunya. Lagi sebak melihat apabila lelaki itu turut mengalirkan air mata dan berkata bahawa dia takut sekiranya wanita itu menangis.
Meskipun hanya beberapa saat, tapi ramai yang memuji lakonan tangisan Nam Joo-hyuk dan Suzy yang nampak natural. Malah mereka turut mengatakan bahawa kedua mereka sudah pun menunjukkan mutu lakonan yang lebih baik berbanding dalam projek sebelum ini.

Tak sabar nak tunggu episod akan datang, nampaknya macam kena sediakan tisu sahaja.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Klip Episod Akan Datang ‘Start-Up’ Tampil Babak Sedih, Penonton Puji Lakonan Beremosi Suzy & Nam Joohyuk


aespa sekali lagi telah mencipta rekod baharu dengan album “Girls”!

ARTIKEL BERKAITAN
aespa Catat Sejarah Duduki Tangga Ke-3 Dalam Carta 'Billboard Top 200'

Menurut kemas kini bulanan Circle Chart untuk bulan Julai, album “Girls” oleh aespa telah berjaya menduduki tempat pertama dengan jualan bulanan yang paling tinggi iaitu sebanyak 1,645,255 salinan. Fuh banyak tu!
Untuk pengetahuan, album “Girls” pertama kali dilancarkan pada 8 Julai dan ia juga merupakan album kumpulan gadis K-Pop yang terjual cecah 1 juta pada minggu pertama, sejumlah 1,126,000 salinan.

Bukan itu sahaja, aespa kini secara rasminya ialah kumpulan gadis K-Pop yang menjual paling banyak album, cecah lebih 1.6 juta dengan “Girls”. Sebelum ini, rekod itu dipegang oleh BLACKPINK dengan album “The Album” dengan 1,506,730 salinan.

Dalam pada itu, “Girls” ialah album mini kedua aespa, mempunyai lagu tajuk dengan nama yang sama.
Tahniah aespa!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMBN

Paling Banyak Dalam Sejarah Kumpulan Gadis K-Pop, aespa Jual Lebih 1.6 Juta Album ‘Girls’


Sekitar November lepas, Jung Joon-young telah dijatuhkan hukuman penjara selama 6 tahun manakala Choi Jong-hoon pula sepanjang 5 tahun atas pertuduhan rogol (dilakukan oleh dua orang atau lebih). Disebabkan pihak pendakwaan membuat rayuan, perbicaraan sekali lagi telah dijalankan pada tahun ini.
Pada Mei lepas, Mahkamah Tinggi Seoul mengurangkan hukuman Jung Joon-young kepada 5 tahun manakala Choi Jong-hoon pula hanya perlu dipenjarakan selama 2 tahun 6 bulan. Pun begitu, kedua mereka kembali membuat rayuan bagi meringankan lagi hukuman baru yang diputuskan itu. Walaubagaimanapun, pihak mahkamah memilih untuk menolak rayuan tersebut dan kekal dengan keputusan hukuman yang asal.

Sudahlah marah kerana hukuman mereka dipendekkan dan sepertinya tidak setimpal dengan jenayah yang dilakukan, netizen terus menghambur rasa geram apabila mendapat tahu Choi Jong-hoon dikecualikan daripada menjalani latihan khidmat ketenteraan dek tempoh hukuman penjara yang dijatuhkan ke atasnya itu.

Menurut Mahkamah Tinggi, ini kerana undang-undang Korea yang menyatakan bahawa sesiapa yang dijatuhkan hukuman penjara lebih daripada 1 tahun 6 bulan akan dikecualikan daripada perhidmatan wajib tersebut kerana tempoh dalam penjara akan dikira sebagai buruh ketika perang.
Hal ini ternyata membuatkan ramai netizen yang marah dan merasakan bahawa lelaki itu sepertinya tidak kehilangan apa-apa kerana tempoh penjaranya kerana dianggap seperti menjalani latihan khidmat ketenteraan. Hmphh!

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERThe Fact

Dipenjara Lebih 1 Tahun 6 Bulan, Netizen Berang Choi Jonghoon Dikecualikan Dari Khidmat Ketenteraan


Bukan sahaja berwajah cantik, namun hatinya juga adalah cantik!
Terbaru, dilaporkan bahawa Song Ji-hyo menderma 6,300 briket arang sebagai penghargaan untuk sambutan ulang tahun ke-21 sejak kemunculan pertamanya/ Di bawah namanya, briket arang itu diedarkan di sekitar Seoul, Daerah Gyeongsang Selatan dan Daerah Gangwon.

Kongsinya di Instagram,
Terima kasih Glutanex, saya mampu bersama dalam sesuatu yang bermakna dan baik pada awal tahun ini.. Terima kasih sangat.. Saya akan bekerja lebih keras dengan hati yang sejuk.
Saya dengar ianya turut disampikan di Filipina juga, Semoga mereka sampai dengan selamat kepada sesiapa yang memerlukannya.

View this post on Instagram

A post shared by 송지효(Song Ji Hyo) (@my_songjihyo)

Baik kan Song Ji-hyo?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Kyunghyang

Sambut Ulang Tahun Debut Ke-21, Song Jihyo Beri Derma Bermakna


Meskipun sudah lebih 20 tahun dalam industri, namun Lee Dong-wook boleh dikatakan jarang terpalit dengan gosip cinta.

ARTIKEL BERKAITAN
Gong Yoo Perjelas Gosip Pergaduhan Berebut Wanita Bersama Lee Dongwook

Malah, pelakon lelaki itu hanya pernah sekali mengakui hubungan cinta bersama Suzy selepas mereka ditangkap keluar bersama pada 2018. Namun hubungan itu hanya bertahan selama 4 bulan dan mereka berpisah dengan alasan ‘jadual yang sibuk’.
Menerusi sebuah temubual bersama majalah, Kim Bum mungkin secara tak sengaja telah mendedahkan mengapa Lee Dong-wook tiada masa untuk bercinta. Katanya apabila disuruh memilih sama ada membiarkan adik perempuannya bercinta dengan Lee Yeon (watak ‘Tale Of The Nine Tailed’) atau pun Lee Dong-wook sebenar, dia memilih watak Lee Yeon. Jelasnya,

Pertama sekali, Lee Dong-wook sebenar ialah seorang yang sangat sibuk hingga sukar untuk berjumpanya, bahkan saya juga susah untuk bertemu dengannya.

Nah, patutlah Lee Dong-wook sukar ditangkap bercinta sebabnya dia sibuk sangat dengan jadual seni. Atau pun dia pandai menyembunyikannya?

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERYouTube

24 Tahun Aktif Berlakon, Kim Bum Dedah Sebab Lee Dongwook Sukar ‘Ditangkap’ Bercinta


Kadang-kadang, cerita yang sukar mendapat akses dan hanya boleh didapati di platform penstriman Korea merupakan drama yang sepatutnya dapat ditonton dengan mudah oleh penonton luar negara.

ARTIKEL BERKAITAN
Kisah Bagaimana Babak Pakai Baju Tanpa Bra Dirakam Dalam 'The Glory' Didedahkan

Salah satu daripadanya ialah “Duty After School” yang baru sahaja disiarkan di saluran TVING beberapa hari lalu. Walaupun hanya 6 episod ditayangkan untuk bahagian pertama namun ia sudah pun menerima respon hangat daripada peminat K-Drama.
Bagi yang tidak mengetahui, siri ini membawa kisah pelajar di sebuah menengah yang terpaksa melupakan ujian kemasukan universiti dan menyertai peperangan sebenar apabila makhluk pelik mula menggugat nyawa mereka. Daripada memegang pen, kesemua anak remaja ini dikerah memegang senapang bagi memastikan keamanan sejagat.

[Amaran SPOILER]
Dalam bahagian pertama ini, penonton dibawa mengikuti situasi genting yang dilalui para remaja itu belajar pelbagai cara untuk mempertahankan diri termasuklah memasang senapang dan berlawan. Walaupun kelam-kabut dek ketakutan menjadi mangsa makhluk aneh itu, mereka dipimpin dengan baik oleh ketua platun ketenteraan Lee Chun-ho (Shin Hyun-soo).

Walau bagaimanapun, siri ini benar-benar ingin memberikan fokus kepada watak pelajar sekolah sahaja apabila watak dewasa yang dimainkan oleh Im Se-mi dan Shin Hyun-soo dilihat menemui ajal apabila cuba menyelamatkan mereka.

Dalam pada itu, rata-rata penonton yang menantikan sambungan “Duty After School” meluahkan harapan bahawa watak ketua platun itu sempat menyelamatkan diri daripada letupan bom. Ini kerana para pelajar sekolah itu mungkin akan mengalami situasi yang sukar nanti sekiranya ketua yang memimpin mereka hilang begitu sahaja.
Setakat ini, masih tiada lagi tarikh tayangan spesifik untuk bahagian kedua drama ini di mana akan ada 4 episod tambahan dan berkemungkinan besar ianya akan bersiaran di TVING pada April ini juga.
Korang kena layan!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

Pelajar Berperang Lawan Makhluk Aneh, Bahagian Pertama ‘Duty After School’ Dibanjiri Pujian Penonton


Anda pernah tak tengok rancangan hiburan keluarga di Korea iaitu “Superman Returns”? Rancangan ini membawa kisah anak-anak selebriti yang dijaga sepenuhnya oleh si ayah apabila si ibu tiada di rumah untuk beberapa hari.
Memang kelakar habis sebab dapat lihat kekalutan geng bapa-bapa menguruskan rumah tangga selain dapat melihat keletah comel anak-anak mereka.

Salah seorang selebriti yang membintangi rancangan ini ialah pemain bola sepak iaitu Park Joo Ho. Sejak mula kemunculannya, memang ramai yang jatuh hati melihat kecomelan anak-anaknya iaitu Naeun dan Gunhoo.

Berdarah kacukan Korea-Swiss, kanak-kanak ini memang mendapat genetik yang terbaik daripada kedua ibu bapa mereka.
Telatah Gunhoo yang kelakar dan ‘masuk air’ turut menarik ramai gadis dan makcik-makcik untuk jatuh sayang padanya. Walaupun belum pandai bertutur, tapi bebelan merepeknya itu sangat menghiburkan!

Rupanya Gunhoo bukan ada di Korea sahaja, tetapi ada juga di Malaysia. Apa??
Ramai yang menyebut anak kembar kepada selebriti, Zizie Izette dan ahli politik, Bung Mokhtar mempunyai rupa paras yang serupa dengan Gunhoo.
Aadam Zac Izette dan Aaleph Zeke Izette nama diberi kepada anak kembar ini. Daripada rambut mereka yang keriting serta pipi pau yang gebu, memang saling tak tumpah dengan Gunhoo!

Tapi ramai netizen yang cakap Gunhoo lagi comel kerana dia sangat aktif dan telatahnya yang lucu. Tak kisahlah Korea ke Malaysia, yang pastinya mereka semua comel sangat!
Sumber: Blog

Tak Perlu Sampai Ke Korea, Kat Malaysia Pun Ada Gunhoo!


Drama Korea yang membawa tema pengkhianatan dan misteri memang lain macam tahu berdebarnya. Sama macam drama “My Dangerous Wife” yang baru sahaja menamatkan tayangannya kelmarin.
Sinopsis ringkas
Sudah pun berkahwin selama 6 tahun, Shim Jae-kyung (Kim Jung-eun) merupakan seorang yang bijak, baik dan kaya namun suaminya dalam diam mula berasa bosan dengan perkahwinan ini. Dalam diam, suaminya iaitu Kim Yoon-cheol (Choi Won-young) bermain cinta dengan Jin Su-mi (Choi Yoo-hwa) iaitu pekerja di restorannya. Tanpa disangka, kehidupan Shim Jae-kyung yang bahagia itu mula serabut selepas dia terlibat dengan sebuah kes penculikan misteri.

Plot twist sehingga episod akhir
[Amaran SPOILER]
Shim Jae-kyung yang diculik oleh jirannya Ha Eun-hye (Shim Hye-jin) telah diselamatkan oleh Kim Yoon-cheol yang tanpa sengaja ditikam oleh wanita itu. Malah rumah mereka mula dijilat api selepas lilin yang dinyalakan jatuh pada simbahan gasolin di lantai kediaman tersebut.

Meskipun dramatik, Shim Jae-kyung nampaknya baik-baik sahaja dan sedang melalui proses pemulihan selepas tiga bulan kejadian itu berlaku malah Shim Yoon-cheol juga selamat daripada insiden tersebut. Walaupun hilang segala-galanya namun mengejutkan apabila lelaki itu mendapat tahu bahawa isterinya pernah membeli insurans penculikan 20 tahun yang lalu dan mereka kini disirami wang lumayan dek kejadian culik dan rumah terbakar itu.

Kim Yoon-cheol nampaknya terus kagum dengan muslihat isterinya yang melakukan segala-galanya untuk kebaikan mereka. Disebabkan oleh itu, pasangan ini memulakan kehidupan baru dan menyatakan rasa cinta kepada satu sama lain pada penghujung drama tersebut.
Yang menjadi persoalan penonton ialah, bagaimana Shim Jae-kyung dan Kim Yoon-cheol boleh terus hidup bersama dan bahagia walaupun banyak perkara buruk dan rahsia yang terbongkar di antara mereka selama ini. Adakah kerana keduanya yang sanggup melakukan apa sahaja demi perkahwinan mereka?
[SPOILER Tamat]
Rating baik
“My Dangerous Wife” nyata menarik perhatian penonton kerana plotnya yang mendebarkan selain plot twist mengujakan pada saban episod. Tiada siapa sebenarnya menyangka bahawa pengakhiran pasangan ini adalah seperti yang ditayangkan. Pelbagai teori yang dicipta namun semuanya ternyata meleset.
Mungkin disebabkan itu, drama ini berjaya mencatatkan rating yang baik sepanjang tayangan. Malah ia turut mencatatkan rekod yang mengagumkan pada episod terakhir iaitu 3.38%.
Siapa minat drama yang mendebarkan seperti ini, memang patut marathon “My Dangerous Wife” sekarang!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERMyDaily

Penonton Tak Sangka Ending Bahagia, ‘My Dangerous Wife’ Tamat Dengan Rating Baik


Ong Seong-wu dan Noze daripada Mnet “Street Woman Fighter” akan membintangi muzik video untuk lagu baharu Lee Seung-hwan “How Come”!
Sumber dari agensi Lee Seung-hwan, Dream Factory berkongsi,

Ong Seong-wu berjaya menamatkan penggambaran sambil memimpin suasana di set dengan kemahiran lakonan yang stabil, penggambaran emosi yang mendalam, dan tenaga yang cerah.
Penari Noze yang kali pertama berlakon, pengarah muzik video Kim Ji-hyun mengulas,
Dia menunjukkan emosi semula jadi dan tenggelam sehingga sukar untuk mempercayai ia adalah kali pertama dia berlakon. Muzik video “How Come” ini akan menjadi titik permulaan untuk pelakon No Ji-hye (nama sebenar Noze).
Ong Seong-wu, yang juga bekerja dengan pengarah Kim Ji-hyun dalam filem komedi yang akan datang “Jung Family Cattle Ranch”, berkongsi,

Saya bekerja sambil berharap lakonan saya kelihatan seperti lirik lagu itu. Ia adalah lagu yang membuatkan saya ingin mengalaminya sekurang-kurangnya sekali dalam hidup saya, tetapi jika saya benar-benar mengalaminya, saya ingin mengelaknya kerana ia akan terlalu menyakitkan.
Lagu baharu Lee Seung-hwan yang pertama dalam tempoh dua tahun, bersama dengan muzik video yang dibintangi oleh Ong Seong-wu dan Noze, akan dikeluarkan pada 18 November ini.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROsen

Ong Seongwu & Noze Dari ‘Street Woman Fighter’ Akan Bintangi Dalam MV Baru Lee Seunghwan


Nampaknya, Song Joong-ki bakal menemui penonton menerusi filem “Hwaran” tak lama lagi!

ARTIKEL BERKAITAN
Meski Popular, Ini Sebab Song Joongki Terajui Filem 'Hwaran' Tanpa Bayaran

Untuk pengetahuan, “Hwaran” membawa kisah Yeon-gyu (Hong Sa-bin) yang mahu melarikan diri dari realiti menyesakkan. Apabila bertemu Chi-geon (Song Joong-ki) yang bertugas sebagai pengantara sebuah organisasi, kedua mereka bersama-sama menelusuri dunia yang berbahaya. Filem ini turut dibintangi penyanyi Bibi, yang akan membawa peranan sebagai adik kepada Yeon-gyu.
Terbaru, filem “Hwaran” yang memulakan penggambaran pada 13 September lalu, sudah selesai menjalani penggambaran pada 12 Disember selepas tiga bulan produksi.

Merupakan debut pertamanya sebagai pengarah, Kim Chang-hoon berkata,
Terima kasih kepada semua orang yang bekerja keras untuk menamatkan penggambaran dengan selamat selama tiga bulan. Saya akan melakukan yang terbaik sehingga saat akhir untuk menyiapkan kerja yang baik.
https://twitter.com/megabox_plusm/status/1604989962352558081?s=20&t=cWeS_OZgyIMXHpJoiu_rxQ

Dalam pada itu, Song Joong-ki akan menghidupkan watak Chi-geon dalam filem ini dan dijangka akan mempamerkan aura berbeza dari naskhahnya sebelumnya ini.
Sama-sama kita nantikan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROsen

Diterajui Song Joongki, Filem ‘Hwaran’ Selesai Jalani Penggambaran Selepas 3 Bulan


Semua mesti dah tahu mengenai filem “Remember” yang akan dilakonkan oleh Nam Joo-hyuk nanti kan?

ARTIKEL BERKAITAN
"Saya Akan Balas Dendam" - Nam Joohyuk Bakal Terajui Filem 'Remember'

Satu sidang media untuk filem “Remember” diadakan baru-baru ini dan semestinya ia dihadiri para pelakon, Nam Joo-hyuk dan Lee Sung-min sebagai teraju utama, serta pengarah, Lee Il-hyung.
Menerusi drama tersebut, Nam Joo-hyuk memegang watak sebagai In-gyu yang terjebak dengan pembalasan dendam Pil-ju.

Dalam pada itu, Nam Joo-hyuk berkongsi bahawa,
Bila saya teringat semula, saya rasa saya ada pelbagai jenis perasaan yang bercampur ketika di set penggambaran dan saya berlakon sehabis baik saya.
Dia menambah,

Setelah sekian lama, apabila saya melihat semula semua projek saya di skrin, saya rasa macam, ‘Mudanya saya waktu itu.’.
Nam Joo-hyuk turut berkata,
Sebenarnya, saya masih orang yang sama jika ditanya soal lakonan dan saya selalu fokus ketika saya di set. Saya seorang yang tidak suka apabila kerja saya bertangguh dan tidak siap. Jadi, saya sentiasa ada kenangan yang terbaik di set penggambaran.
Makin tak sabar lah nak tengok filem “Remember” 26 Oktober ni!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTen Asia

“Saya Buat Yang Terbaik” – Nam Joohyuk Kongsi Pandangan Selesai Penggambaran Filem ‘Remember’


Siapa tak kenal dengan ‘ratu komedi romantik’ bagi drama Korea iaitu Gong Hyojin? Banyak betul drama best yang dilakonkan oleh ratu romantik komedi ini! Kesemua drama yang diterajui oleh Gong Hyojin tidak pernah mengecewakan penonton. Apabila drama itu mempunyai Gongvly sebagai heroin, rata-rata netizen akan menontonnya kerana percaya dengan pilihan drama wanita itu.
Terbaru, dia muncul dengan satu lagi drama baru bertajuk ‘When The Camellia Blooms’. Drama ini mengisahkan tentang Dong Baek (Gong Hyojin) yang memiliki sebuah bar dan dia sering menjadi punca prejudis orang di sekelilingnya. Kehidupannya mula berubah apabila dia dipertemukan dengan tiga lelaki yang mempunyai personaliti yang berbeza iaitu lelaki yang baik, lelaki yang jahat dan lelaki yang kasar.

Terdapat dua watak lelaki utama yang merebut cinta Dong Baek iaitu Hwang Yongshik (Kang Haneul), merupakan seorang pegawai polis yang sangat mencintai wanita itu dan tidak malu untuk meluahkan perasaannya itu. Kang Jongryul (Kim Jisuk) pula merupakan seorang pemain besbol popular dan adalah cinta pertama Dong Baek. Tetapi dia sudah pun berkahwin dengan seorang selebriti media sosial dan mereka berdua telah muncul dalam rancangan hiburan ‘Daughter Fool’ bersama anak mereka.

Walaupun baru sahaja menayangkan tiga episod tetapi ratingnya sudah mencanak naik sehingga mencecah 10%. Bagi slot waktu tayangan itu, drama ‘When The Camellia Blooms’ telah menjuarai dengan jumlah penonton terbanyak, jauh meninggalkan drama ‘Secret Boutique’ dan ‘Rookie Historian Goo Hae Ryung’ di belakang.

Ini adalah rekod peribadi terbaik drama ini daripada yang minggu lepas iaitu 8.3%. Sejak ditayangkan, drama ini terus melonjak ke tempat teratas dalam slot tayangan itu dan kekal juara selepas 3 episod ditayangkan.
Betullah Gong Hyojin memang bertuah dalam pemilihan drama. Setiap drama lakonannya pasti menjadi sebutan penonton K-Drama. Bukan sahaja dia, lakonan hebat daripada Kang Haneul dan Kim Jisuk juga menarik perhatian penonton untuk terus melekat di depan televisyen.
Sumber: Soompi

Baru 3 Episod Ditayangkan, ‘When The Camellia Blooms’ Dah Capai Rating Tinggi!


Rasanya semua mengetahui bahawa Park Seo-joon bakal muncul dalam filem Marvel nanti kan?
Sudah pun menjalani penggambaran, pelakon lelaki itu telah menjalani sebuah temuramah bersama media British bagi berkongsi cerita mengenainya,

Semasa pertama kali saya mendengar Marvel Cinematic Universe mahu bercakap dengan saya, saya tak percayakannya. Sama ada saya menjalani penggambaran di Korea ataupun luar negara, semuanya ialah cabaran buat saya. Jadi, saya berasa gementar pada awalnya. Tapi semua orang sangat membantu dan mengalu-alukan kedatangan saya, lantas saya mampu menyesuaikan diri dengan cepat.

Khabarnya Park Seo-joon akan membawa watak hero remaja ‘Amadeus Cho’ di dalam “Captain Marvel 2”. Namun disebabkan klausa kerahsiaan dalam kontrak, pelakon itu dilihat menutup mulut mengenainya,

Saya hanya mahu berhati-hati mengenai soalan berkaitan Marvel.
Park Seo-joon juga meluahkan rasa gembira kerana berlakon di dalam “Itaewon Class” semasa naskhah Korea sedang menjadi perhatian di seluruh dunia. Disebabkan itu, dia berjaya meraih ramai peminat luar negara.
Dalam pada itu, Park Seo-joon sudah pun ke Hungary pada 3 Mac lalu bagi menyertai penggambaran filem “Dream” bersama IU.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERThe Guardian

“Saya Perlu Berhati-Hati Menjawab” – Park Seojoon Kongsi Saat Terima Lamaran Marvels


Jarang betul nak tonton drama perundangan yang kelakar dalam K-Drama sejak kebelakangan ini tapi bagi sesiapa yang sukakan genre sebegitu, anda kena tonton “Delayed Justice”.
Sinopsis ringkas
Park Tae-yong (Kwon Sang-woo) ialah seorang peguam yang menggunakan kebijaksanaannya untuk menegakkan keadilan bagi golongan yang ditindas dan tidak mampu. Berbeza dengan peguam lain, dia tidak melalui jalan yang normal dalam kariernya. Selepas tamat sekolah menengah, dia tidak mendaftarkan diri untuk pendidikan tinggi namun berjaya ketika mengambil ujian guaman selepas itu. Sudah biasa dengan kesusahan hidup dek membesar dalam keluarga yang biasa, lelaki ini membesar untuk menjadi peguam pertama yang memenangi kes perbicaraan semula awam.

Park Sam-soo (Bae Sung-woo) iaitu seorang wartawan pula hanya bekerja sebagai staf kontrak sebelum menjadi wartawan dek kemahiran menulisnya yang hebat selepas tamat universiti. Disebabkan oleh sikapnya yang lembut dan baik, dia lebih senang membuat liputan mengenai berita yang tidak menyeronokkan. Kemudiannya, dia berkenalan dengan Park Tae-yong dan bergabung dengannya bagi menegakkan keadilan bagi orang yang memerlukannya.

Episod awal menghiburkan
[Amaran SPOILER]
Rata-rata penonton sememangnya sangat terhibur menonton dua episod awal “Delayed Justice” sebab susah untuk selitkan babak kelakar dalam kisah jenayah yang berat namun drama ini berjaya menggabungkan dua genre tersebut dengan baik. Bahkan keserasian Kwon Sang-woo dan Bae Sung-woo juga menerima pujian ramai, memang sesuai sangat mereka dipadankan.
Meskipun tergelak melihat babak kelakar tapi ramai yang tidak lupa bahawa kes jenayah yang dipaparkan dalam drama ini sebenarnya diambil daripada kisah sebenar, cuma nama mangsa dan suspek sahaja diubah. Lagi sedih apabila melihat kes dalam episod awal ini golongan OKU telah dipaksa untuk mengaku sebagai dalang sebenar dek mereka yang lemah dan takut.

[SPOILER Tamat]
Rating kukuh
Mungkin dibarisi oleh nama yang hebat, dua episod awal “Delayed Justice” berjaya menarik perhatian penonton. Ini kerana episod perdana naskhah ini telah mencatatkan rating sebanyak 4.6% dan 5.2% malah ianya sedikit menaik ketika tayangan episod kedua iaitu 4.7% dan 6.7%. Catatan yang baik!
Bagi yang meminati drama perundang yang kelakar, memang patut menonton “Delayed Justice” di SBS kini.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest.

Drama Perundangan Kelakar Tapi Selit Kisah Jenayah Sebenar, Episod Awal ‘Delayed Justice’ Raih Rating Kukuh


Eh Seungri bekas ahli BIGBANG sedang berada di Malaysia sekarang?

ARTIKEL BERKAITAN
"Saya Berasa Penat.." - Taeyang Ulas Situasi Seungri Tinggalkan BIGBANG

Baru-baru ini, seorang peminat di Instagram telah berkongsi bahawa dia terserempak dengan Seungri di Pavilion Kuala Lumpur dan juga memberitahu betapa sayangnya dia pada kumpulan BIGBANG.
Dalam hantaran yang dikongsi, peminat itu menulis,

Saya dan anak saya. Untuk anak perempuan saya yang telah menyayangi Seungri selama 9 tahun sejak dia berumur 13 tahun. Kami telah menyayangi BIGBANG selama 12 tahun.
Kami sangat gembira dapat bertemu dengan Seungri dan melihatnya dengan baik dan positif serta berusaha untuk menjadi lebih baik. Kami sangat berbangga dengan dia kerana kuat dengan sendiri! Seungri kami tetap sayangkan awak, awak selalu fikir kami tidak. VIP sejati sayang anda!

View this post on Instagram

A post shared by Shimmy Gee (@shimmygee)

Sambungnya lagi dengan bercerita tentang pertemuannya dengan Seungri,
Kami secara tidak  sengaja melihatnya. Saya mendekati dia dengan hadiah kecil. Kami beritahu dia kami merinduinya. Betapa VIP merinduinya. Dan dia suruh datang untuk ambil gambar dengannya.
Apabila dia berkata mari duduk sertai saya. Kami 😭😭😭!
Macam mana keadaan dia malam itu? Macam boss! Betul-betul seperti seorang CEO.
Uuu Seungri buat apa tu kat Malaysia ni?

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERInstagram

“Dia Ajak Duduk Dengan Dia” – Peminat Kongsi Pengalaman Jumpa Seungri Di Pavilion KL


Dengar cerita Seo-hyun akan berlakon dalam filem sci-fi. Betul ke?

ARTIKEL BERKAITAN
"Hati Saya Panas" - Akui Lupa Kontroversi Dengan Seohyun, Kim Junghyun Dikritik Netizen

Terbaru, agensi Seo-hyun iaitu Namoo Actors memberitahu kepada media bahawa,
Seo-hyun sedang meneliti wataknya dalam filem ‘Finding The King’.
Untuk maklumat, “Finding The King” adalah sebuah filem sci-fi yang berlatar belakangkan musim panas 1980, mengisahkan tentang seorang budak lelaki yang bertemu dengan robot gergasi di sebuah kampung terpencil di zon bebas tentera.

Sebelum ini, Goo Kyo-hwan dan Yoo Jae-myung turut menerima tawaran untuk membintangi filem yang sama.

Jika Seo-hyun menerima tawaran ini, dia akan memegang watak sebagai jururawat kesihatan di kampung itu.
Sedikit info, pelakon itu pernah membintangi “Love and Leashes” di Netflix tahun lepas.
Fighting Seo-hyun!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTV REPORT

Bawa Watak Sebagai Jururawat, Seohyun Dilamar Terajui Filem Sci-Fi ‘Finding The King’


Peminat risaukan keadaan Park Bom je sebenarnya…

ARTIKEL BERKAITAN
Berat Badan Naik Kini, Peminat Bimbang Dengan Keadaan Kesihatan Park Bom

Baru-baru ini, gambar yang merupakan selfie Park Bom itu, nyatanya menjadi tumpuan peminat, sekali lagi. Namun, gambar kali ini tampak sedikit berbeza daripada gambarnya yang mula tular beberapa bulan lalu.
Oktober lalu, peminat makin khuatir dengan keadaan kesihatan Park Bom setelah melihatnya membuat persembahan di Filipina. Perubahan yang ketara jelas menunjukkan bahawa Park Bom pada ketika itu, naik berat badan. Berbeza dengan gambar yang dimuat naiknya kali ini, mukanya kelihatan sedikit susut berbanding sebelum ini. Maknanya ia satu perubahan yang bagus lah kan?

Tambahan pula, agensinya sebelum ini juga pernah berkongsi bahawa kesihatan Park Bom masih dalam keadaan yang baik jadi tiada apa yang perlu dirisaukan.
Takpelah, slow-slow.. bukan senang nak turun berat badan kan…

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInsight

Kongsi Selfie Di Instagram, Gambar Park Bom Sekali Lagi Jadi Bualan Umum


Betul ke pasangan drama “King the Land” iaitu Lee Jun-ho dan Yoon-a sedang menjalinkan hubungan dalam kehidupan sebenar?

ARTIKEL BERKAITAN
Bayar Secara Tunai, Yoona Dilapor Beli Rumah Baru Di Gangnam Bernilai Lebih RM20 Juta

Terbaru pada 3 Julai, media Korea melaporkan bahawa Lee Jun-ho dan Yoon-a sedang bercinta, sejak sebelum penggambaran “King the Land” bermula lagi.
Sebagai respon, agensi Lee Jun-ho memberitahu,

Kami sedang menyemak laporan itu.
Begitu juga dengan SM Entertainment,
Kami sedang menyemaknya.

(KEMAS KINI) Pada hari yang sama, kedua-kedua JYP Entertainment dan SM Entertaiment menafikan laporan berkenaan dengan menjelaskan,
Mereka hanyalah kawan rapat dan khabar angin percintaan itu tidak benar.
Sementara itu, episod terbaru “King the Land” telah berjaya mencapai rating mengagumkan, mencecah 12%.
Kalau dating pun apa salahnya kan?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSPOTV NEWS

Lee Junho & Yoona Dilapor Sedang Bercinta, Agensi Beri Respon